title: Kassama

text: Liikenneyhteydet ovat huonot varsinkin sadeaikaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, fonio, maapähkinä ja maissi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä.


title: Kassama

text: Palveluihin kuuluu joukko kouluja ja kaksi terveyskeskusta. Vesihuolto käsittää kaivoja ja porakaivoja. Kunnassa ei ole sähkö- tai puhelinverkkoa.


title: Janika Takatalo

text: Janika Takatalo toimii Kokoomuksen Opiskelijaliitto Tuhatkunnan puheenjohtajana. Hän on myös Turun kaupunginvaltuutettu ja nuorisolautakunnan puheenjohtaja.


title: Janika Takatalo

text: Aiemmin Janika Takatalo toimi Kokoomusopiskelijoiden varapuheenjohtajana ja ministeri Sanni Grahn-Laasosen eduskunta-avustajana.


title: Janika Takatalo

text: Takatalo on myös Kokoomuksen puoluehallituksen jäsen.


title: Janika Takatalo

text: Koulutukseltaan Janika Takatalo on valtiotieteiden kandidaatti Turun yliopistosta.


title: Lauri Larmela

text: Lauri Patrikki Larmela (s. 7. joulukuuta 1966 Kauniainen) on suomalainen toimittaja, joka on työskennellyt pitkään "Tuulilasi" -lehden palveluksessa, myös lehden päätoimittajana.


title: Lauri Larmela

text: Lauri Larmela syntyi yhteysjohtaja Harri Larmelan ja päätoimittaja Kaisa Hongan perheeseen. Hänen puolisonsa vuodesta 2002 on kauppatieteen maisteri Marja Lättilä. Larmela tuli ylioppilaaksi 1985 ja opiskeli Helsingin yliopistossa 1987–1991. "Tuulilasin" toimituspäällikkö hän oli 1995–1999, lehden päätoimittajaksi hänet nimitettiin 1999. Vuonna 2015 hän siirtyi lehden artikkelitoimittajaksi, sittemmin uudelleen lehden toimituspäälliköksi.


title: Mäntän lukio

text:
Mäntän lukio on lukio Mänttä-Vilppulassa. Lukio painottaa taideopetukseen. Sen rehtori on Pasi Kekko. Lukio sijaitsee osoitteessa Koskelankatu 3,
Mänttä. Oppilaitoksesta ovat valmistuneet ylioppilaiksi Jorma Ala-Sankila ja Laura Huhtasaari.


title: Baye (Kayesin alue)

text: Baye (myös "Bayé") on maalaiskunta ja sen keskuskylä Kayesin alueen Kéniéban piirissä Malissa. Se sijaitsee piirin keskiosassa 45 kilometriä Kéniébasta itään. Kunnassa on 14 600 ja keskuskylässä 1 600 asukasta (vuonna 2009).


title: Baye (Kayesin alue)

text: Bayen kunta rajoittuu kaakossa Kéniéban piirin Kouroukoton, lounaassa Guenegorén ja Dombian, luoteessa Kéniéban ja Kassaman sekä koillisessa Bafoulabén piirin Koundianin kuntiin. Maisemaa leimaavat tasangot ja kalliorinteet. Luonnonvarainen kasvillisuus on savannia. Kunnassa sijaitsee Wongon kansallispuisto ja osa Bafingin simpanssinsuojelualueesta.


title: Baye (Kayesin alue)

text: Kuntaan kuuluu 17 kylää. Asukkaat ovat mandinkoja ja fulbeja.


title: Baye (Kayesin alue)

text: Liikenneyhteydet ovat huonot varsinkin sadeaikaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, maissi, maapähkinä, fonio ja maniokki. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Sobelassa ja Samoussa pidetään viikottaiset markkinat.


title: Baye (Kayesin alue)

text: Palveluihin kuuluu joukko kouluja ja terveyskeskus. Vesihuolto käsittää kaivoja ja porakaivoja. Kunnassa ei ole sähkö- tai puhelinverkkoa.


title: Haapaveden jäähalli

text: Haapaveden jäähalli on Haapaveden kaupungin omistama jäähalli. Halli sijaitsee Haapaveden taajamassa, osoitteessa Hakakuja 4. Jäähallin pääasiallinen käyttäjä on paikallinen jääkiekkojaosto Huskit. Lisäksi muita harraste- ja yksityisjoukkueita. Haapaveden jäähalli on HAU Huskien kotihalli.


title: Udmurtian kansalliskirjasto

text: Udmurtian kansalliskirjasto (, udmurtiksi Удмурт Элькунысь Йӧскалык книга возённи, ) on Venäjällä, Udmurtian tasavallan pääkaupungissa Iževskissä toimiva tasavaltansa kansalliskirjasto.


title: Udmurtian kansalliskirjasto

text:
Kansalliskirjasto perustettiin 24. helmikuuta 1918, eli kirjasto juhlii satavuotista historiaansa helmikuussa 2018. Kansalliskirjaston asema tasavallassaan sille myönnettiin vuonna 1989.
Udmurtialaisen aineiston digitointia on tukenut esimerkiksi Koneen säätiö.


title: Europarlamenttivaalit 2019

text: Europarlamenttivaalit 2019 järjestetään toukokuussa 2019 kaikissa Euroopan unionin jäsenmaissa.


title: Europarlamenttivaalit 2019

text: Euroopan parlamentti valitsee Euroopan komission puheenjohtajan kärkiehdokasmenettelyn avulla. Valitun komission puheenjohtajan täytyy olla Euroopan tason poliittisen puolueen virallisesti ehdottama kärkiehdokas kyseiseen tehtävään. Se, mistä puolueesta komission puheenjohtajaksi soviteltava kärkiehdokas tulee, määräytyy europarlamenttivaalien tuloksen perusteella. Eurooppa-neuvoston puheenjohtaja käy kärkiehdokkaan sopivuudesta keskustelua yhdessä valitun parlamentin kanssa. Parlamentti on ilmoittanut helmikuussa 2018 hyväksymänsä päätöslauselman mukaan valmis hylkäämään puheenjohtajaehdokkaan, mikäli ehdokasta ei ole nimetty puolueensa kärkiehdokkaaksi.


title: Europarlamenttivaalit 2019

text: Euroopan komission suosituksen mukaisesti jäsenvaltioiden ja eurooppalaisten puolueiden on ilmoitettava ehdokkaansa kärkiehdokkaaksi vuoden 2018 loppuun mennessä. Alkuvuoden 2019 aikana ehdokkaan on julkaistava oma ohjelmansa. Puolueet nimeävät kärkiehdokkaansa syksyllä ja talvella 2018 järjestettävissä puoluekokouksissa.


title: Europarlamenttivaalit 2019

text: Nykyinen komission puheenjohtaja Jean-Claude Juncker on ilmoittaunut, ettei pyri jatkokaudelle komission johdossa.


title: Europarlamenttivaalit 2019

text: Euroopan kansanpuolueen ryhmäpuheenjohtaja, saksalainen Manfred Weber valittiin Helsingissä pidetyssä Euroopan kansanpuolueen (EPP) huippukokouksessa marraskuussa 2018 EPP:n kärkiehdokkaaksi (ns. "Spitzenkandidat") Euroopan komission puheenjohtajaksi. Hän sai 492 ääntä ja vastaehdokas Alexander Stubb 127 ääntä. Weberiä pidettiin alusta asti ennakkosuosikkina, ja hänellä oli EPP:n jäsenpuolueiden suuren osan sekä muun muassa Saksan liittokanslerin Angela Merkelin tuki.


title: Europarlamenttivaalit 2019

text: Euroopan konservatiivien ja reformistien ryhmä valitsi 13. marraskuuta 2018 "Spitzenkandidatikseen" tšekkiläisen europarlamentaarikon Jan Zahradilin.


title: Europarlamenttivaalit 2019

text: Euroopan liberaalidemokraattien liiton ryhmä valitsee helmikuussa 2019 "Spitzenkandidatinsa". Ryhmä on ilmoittanut asettavansa ehdolle usean hengen, luultavasti viiden hengen, listan. Yksi näistä on todennäköisesti Guy Verhofstadt. Muiksi nimiksi on arveltu muun muassa tanskalaista Margrethe Vestageria ja tšekkiläistä Vera Jourovaa.


title: Europarlamenttivaalit 2019

text: Euroopan sosialidemokraattinen puolue valitsee "Spitzenkandidatinsa" joulukuussa 2018, jolloin oletetaan, että hollantilainen Frans Timmermans valitaan tehtävään.


title: Kuntavaalit 2021

text: Kuntavaalit 2021 järjestettäneen huhtikuussa 2021.


title: Suomen europarlamenttivaalit 2019

text: Suomen europarlamenttivaalit 2019 järjestetään 26. toukokuuta 2019.


title: Put Up or Shut Up

text: Put Up or Shut Up on yhdysvaltalaisen pop-punk-yhtye All Time Low’n toinen EP, jonka julkaisi Hopeless Records 25. heinäkuuta 2006.


title: Mari Mikkola

text: Mari Mikkola on suomalainen filosofi, joka toimii filosofian professorina Oxfordin yliopistossa. Hän on toiminut 2005–2008 filosofian lehtorina Stirlingin ja 2008–2010 Lancasterin yliopistoissa. Hän oli 2010–2016 apulaisprofessori ja 2016–2017 käytännöllisen filosofian professori Berliinin Humboldt-yliopistossa.


title: Mari Mikkola

text: Mikkolan tutkimusaloja ovat feministinen filosofia sekä erityisesti feministinen metafysiikka ja feministinen pornografian tutkimus. Hän on yksi Journal of Social Ontology-lehden toimittajista. Lisäksi Mikkola on "Society for Women in Philosophy Germanyn" (SWIP Germany) puheenjohtaja ja yksi järjestön perustajajäsenistä.


title: Kulkurin kannel

text: Kulkurin kannel on näyttelijä, laulaja Tauno Palon levy vuodelta 1972. Love Recordsille tehdyn albumin laulelmatyyliset alkuperäiskappaleet perustuvat muun muassa Larin-Kyöstin, Saima Harmajan ja Aale Tynnin runoihin, joihin sävelmiä ovat tehneet Erkki Melakoski, Eero Ojanen ja Otto Donner. Albumin syntymiseen keskeinen vaikuttaja Donnerin rinnalla oli Outi Nyytäjä, joka sai idean albumiin tehdessään radiohaastattelua Tauno Palosta.


title: Kulkurin kannel

text: "Kulkurin kannel" oli 64-vuotiaan Tauno Palon ensimmäinen levyjulkaisu kolmeen vuoteen ja hänen ensimmäinen sooloalbuminsa. Sitä edelsivät vuoden 1967 single "Ruusu on punainen / Rakkauden tuli" ja vuoden 1968 EP-levy "Kolme musketööriä", jonka muut laulut ovat ”Rosvo-Roope”, ”Sonny Boy” ja ”Porlammin iltalaulu”. Nämä levyt tehtiin Aarno Ranisen johdolla RCA Victor -levymerkille, kun taas "Kulkurin kanteleen" syntyyn vaikutti Otto Donner ja hänen levy-yhtiönsä Love Records.


title: Kulkurin kannel

text: Levyn tuottajaksi otettiin kirjallisuus- ja teatteripiireissä paremmin tunnettu Outi Nyytäjä, joka kirjoittaa albumin kansitekstissä: ”Nämä laulut ovat niitä varten, jotka uskaltavat avoimesti heltyä kuuntelemaan. Jotka eivät pelkää antaa ja ottaa vastaan lämpöä, tunteita ja kauneutta. -- Täynnä sitä kauneutta, jolla ei silata eriarvoisuutta ja epäkohtia, mutta joka auttaa ikävän ja autiuden hetkinä”.


title: Kulkurin kannel

text: Suomalaisrunoilijoiden ohella albumin tekstien tekijöitä ovat Neuvostoliitossa asunut, suomeksi kirjoittanut vienankarjalainen Jaakko Rugojev, ruotsalainen Erik Axel Karlfeldt ja chileläinen Gabriela Mistral.


title: Kulkurin kannel

text: Levyllä soittavia muusikoita ovat Heikki Laurila, Juhani Aaltonen, Nono Söderberg, Matti Bergström, Matti Oiling ja Pauli Granfelt.


title: Kulkurin kannel

text: Vuonna 1973 albumilla julkaistu laulusarja tallennettiin myös puolen tunnin televisio-ohjelmaksi "Kulkurin kannel", jossa Tauno Palo esittää lauluja ja Outi Nyytäjän kirjoittamia välispiikkejä tv-studiossa.


title: Kulkurin kannel

text: "Helsingin Sanomien" levyarvostelussa Raimo Möysä kirjoitti "Kulkurin kanteleen" suuruuden olevan siinä, miten on osattu tehdä Tauno Palolle erittäin hyvin sopivia alkuperäissävellyksiä ja tuotu näin melkein unhoon painunut laulajakyky uudelleen yleisön tietoisuuteen. ”Tauno Palon levyn sävelmissä ja tulkinnoissa on yksinkertaista kauneutta ja herkkyyttä, jota on mukava kuunnella. Iskusävelistä kiinnostuneille ei levy tarjoa erityisen helpolla korvaan tarttuvia kappaleita, tunnelmasta pitäville sen sijaan levy on täynnä oikeaa tavaraa.”


title: Strömma

text: Strömma on kylä Perniössä, nykyisen Salon kaupungin alueella. Strömma sijaitsee meren rannalla Kemiönsaaren kupeessa. Kylä muodostuu Strömman kartanosta, sen maista sekä Strömman kanavan ympäristön vanhasta asutuksesta.


title: Strömma

text: Strömma on kuulunut sekä Kemiöön että Perniöön. Lopullisesti se liitettiin Perniön kuntaan vuonna 1972. Vanhin maininta Strömman rälssisäteristä on vuodelta 1434. Kartano on ollut muun muassa Fleming-, De la Gardie- ja Oxenstierna-sukujen hallussa. Nykyinen päärakennus on 1830-luvulta.


title: Strömma

text: Strömmassa sijaitsi ennen Halikonlahden ja Gammelbyvikenin välinen matala Kemiön virta. Virta perattiin ja siitä tehtiin kanava 1840-luvulla, minkä myötä rakennettiin myös siltayhteys Kemiöön. Kanava toi merenkulkua ja pientä teollisuutta Strömmaan ja sen naapurikyliin. Strömma ja lähikylät alkoivat hiljetä 1960-luvulla. Pienteollisuus, kaupat ja koulu lopetettiin 1970-luvun aikana.


title: No go -alue

text: No go -alue on alue, jolla huono maine väkivallan ja rikollisuuden vuoksi eivätkä ihmiset uskalla mennä sinne. Sillä voidaan tarkoittaa myös paikkaa, jota jokin ihmisryhmä pitää hallinnassaan ja estävät muiden pääsyn sinne. No go -alue voi olla kaupungin alue, jonne puolisotilaalliset joukot estävät pääsyn ja joihin poliisi, armeija tai muut vastaavat voivat tulla vain voimalla. No go -alue voi olla suljettu tietyiltä yksilöiltä, ryhmiltä tai muuten rajoitettu. Esimerkiksi Irlannin tasavaltalaisarmeijalla on ollut no go -alueita.


title: No go -alue

text: Poliisiylijohtaja Seppo Kolehmaisen mukaan on mahdollista, että myös Suomeen kehittyy no go -alueita, joille poliisit eivät mene. Riski kasvaa hänen mielestään mikäli poliisin suorituskyky alenee entisestään.


title: No go -alue

text: Jussi Korhonen on kirjoittanut "Seura"-lehdelle ”Isän pikajuna” -blogissaan, että on ”sitkeästi leviävä tarina”, että Ruotsiin olisi maahanmuuton seurauksena syntynyt rikollisten hallitsemia alueita, jonne poliisi ei joko uskalla tai halua mennä. Hänen mukaansa no go -alueet ovat disinformaatiota ja kansainvälisesti muukalaisvastaisessa propagandassa käytetty esimerkki maahanmuuton seurauksista. Ruotsin sisäministeri Anders Ygeman on kiistänyt, että Ruotsissa olisi no go -alueita. Hänen mukaansa kyse on ”go go -alueista”, joissa poliisi käy enemmän. Poliisiylijohtaja Seppo Kolehmaisen mukaan Ruotsissa on 23 no go -aluetta.


title: Moldovan kansalliskirjasto

text: Moldovan kansalliskirjasto (, ) on Moldovan pääkaupungissa Chișinăussa toimiva maansa kansalliskirjasto.


title: Moldovan kansalliskirjasto

text: Kansalliskirjaston taustalla on elokuun 22. päivänä 1832 perustettu, silloisen kuvernementin yleinen kirjasto. Kansalliskirjaston päärakennuksen on suunnitellut arkkitehti A. Ambartumian. Rakennus sijaitsee vastakkaisella puolella katua kuin Moldovan kansallismuseo ("Muzeul Naţional de Istorie a Moldovei") ja kansallisgalleria ("Muzeul Naţional de Artă"). Kansalliskirjaston naapurustossa on kansallinen konerttisali ("Palatul Naţional") ja varsin lähellä myös valtioneuvoston rakennus ("Casa Guvernului").


title: Osku Velho

text: Osku Jussi (Johan Oskar) Velho, aik. "Vilander" (2. helmikuuta 1895 Porvoon maalaiskunta – 7. lokakuuta 1917 Porvoo} oli suomalainen runoilija, kääntäjä ja jääkärivärväri.


title: Osku Velho

text: Velhon vanhemmat olivat virallisesti työmies Henrik Vilander ja Serafia Vilander mutta todellisuudessa Velhon isä oli kirjailija Johannes Linnankoski. Hän pääsi ylioppilaaksi 1914 Porvoon yhteiskoulusta ja opiskeli Helsingin yliopistossa.


title: Osku Velho

text: Velho liittyi mukaan jääkäriliikkeeseen ja toimi jääkärivärvärinä. Syksyllä 1917 hän oli syyskesällä perustetun Porvoon suojeluskunnan kanslianhoitajana. Velho hukkui epäselvissä Porvoonjokeen lokakuussa 1917. Hänen vaatteitaan löytyi sinne tänne heiteltyinä joen rannalta ja arveltiin että hän oli joutunut joko pakokauhun valtaan tai sitten yrittänyt paeta takaa-ajajia uimalla joen yli. Levisi jopa huhuja että Velho oli poistunut paikkakunnalta salaa sukellusveneellä Saksaan. Velhon ruumis löytyi vasta puolitoista kuukautta myöhemmin.


title: Osku Velho

text: Osku Velho on haudattu Porvoon Näsinmäen hautausmaalle.


title: Henrik Solberg

text: Henrik Sørgård Solberg (s. 15. huhtikuuta 1987 Trondheim, Norja) on norjalainen jääkiekkopuolustaja, joka pelaa GET-ligaenin Stavanger Oilersissa.


title: Henrik Solberg

text: Solberg debytoi Lillehammer IK:n miesten joukkueessa kaudella 2005–2006, jolloin hän opiskeli viimeistä vuottaan Norges Toppidrettsgymnasissa. Solberg pelasi UPC-ligaenissa kaksi runkosarjaottelua. Kaudeksi 2006–2007 hän palasi kotikaupunkiinsa Trondheimiin ja siirtyi Trondheim Black Panthersin joukkueeseen. Solbergin varsinainen tulokaskausi GET-ligaenissa (ent. UPC-ligaen) toi 41 runkosarjaottelussa tehot 2+9=11 ja kuudessa karsintasarjan ottelussa yhden syöttöpisteen. Kaudella 2007–2008 hän oli Trondheimin tehokkain puolustaja tehoilla 3+9=12. Kauden päätteeksi seura ajautui kuitenkin konkurssiin ja lopetti toimintansa.


title: Henrik Solberg

text: Kaudeksi 2008–2009 Solberg siirtyi Stavanger Oilersiin. Kaudella 2009–2010 hän oli joukkueen tehokkain puolustaja tehoilla 4+16=20. Solberg voitti kauden päätteeksi Norjan-mestaruuden. Kausi 2010–2011 päättyi hopeaan. Kaudet 2011–2012, 2012–2013 ja 2013–2014 päättyivät jälleen mestaruuteen. Viimeisimpänä mainittuna kautena hän edusti Oilersia myös Continental Cupissa, jossa Solberg jakoi joukkueen sisäisen tehotilaston voiton Dan Kisselin kanssa lukemalla +7. Turnaus päättyi Oilersin voittoon. Kaudella 2014–2015 hän voitti koko GET-ligaenin pudotuspelien tehotilaston lukemalla +16. Solberg voitti kauden päätteeksi Norjan-mestaruuden.


title: Henrik Solberg

text: Solberg toimi kaudella 2015–2016 Oilersin varakapteenina. Hän voitti kauden päätteeksi Norjan-mestaruuden. Kauden 2016–2017 päätteeksi Solberg voitti jo uransa seitsemännen Norjan-mestaruuden, mikä oli lisäksi Oilersin kuudes peräkkäinen.


title: Henrik Solberg

text: Solberg edusti Norjaa Sotšin olympiakisoissa 2014 sekä MM-kilpailuissa vuosina 2010, 2012 ja 2013. Yhteensä hän on pelannut 54 A-maaottelua tehopistein 2+7=9.


title: Henrik Solberg

text: Solberg pelasi myös alle 20-vuotiaiden I-divisioonan MM-kilpailuissa vuonna 2007, jolloin hän jakoi Norjan sisäisen tehotilaston voiton Brede Frettem Csiszarin kanssa lukemalla +2. Solberg pelasi myös alle 18-vuotiaiden I-divisioonan MM-kilpailuissa vuonna 2005, jolloin hän voitti B-lohkon kultaa ja oli nostamassa Norjaa seuraavaksi vuodeksi pääsarjatasolle.


title: Fredrik Lystad Jacobsen

text: Fredrik Lystad Jacobsen (s. 15. helmikuuta 1990 Asker, Norja) on norjalainen jääkiekkoilija, joka pelaa GET-ligaenin Frisk Askerissa.


title: Fredrik Lystad Jacobsen

text: Lystad Jacobsen on Frisk Askerin oma kasvatti. Hän debytoi seuran miesten kakkosjoukkueessa vain 16-vuotiaana Norjan toiseksi korkeimmalla sarjatasolla maan I-divisioonassa kaudella 2006–2007. Kaudella 2007–2008 Lystad Jacobsen debytoi Frisk Askerin GET-ligaen -joukkueessa, jossa tulokaskausi toi 26 runkosarjaottelussa yhden syöttöpisteen ja 14 playoff-ottelussa yhden maalin. Hän voitti kauden päätteeksi hopeaa.


title: Fredrik Lystad Jacobsen

text: Kolmen Friskissä vietetyn pääsarjakauden jälkeen Lystad Jacobsen siirtyi kaudeksi 2010–2011 Storhamar Dragonsiin. Kaudella 2012–2013 hän oli joukkueen toiseksi paras maalintekijä Joakim Jensenin jälkeen. Kaudeksi 2014–2015 Lystad Jacobsen siirtyi Sparta Warriorsiin. Kaudeksi 2016–2017 hän palasi kaksivuotisella sopimuksella kasvattajaseuraansa Frisk Askeriin. Lysad Jacobsen teki GET-ligaenin yhden kauden piste-ennätyksensä tehoilla 6+29=35. Hän voitti kauden päätteeksi hopeaa.


title: Fredrik Lystad Jacobsen

text: Lystad Jacobsen edusti Norjaa Sotšin olympiakisoissa 2014. Yhteensä hän on pelannut 22 A-maaottelua tehden kaksi maalia.


title: Fredrik Lystad Jacobsen

text: Lystad Jacobsen pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010, joista viimeisin turnaus päättyi B-lohkon kultaan ja kaksi ensimmäistä lohkopronssiin. Vuoden 2008 turnauksessa hän voitti Norjan sisäisen tehotilaston lukemalla +3. Lystad jacobsen pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon kultaa ja oli nostamassa Norjaa seuraavaksi vuodeksi pääsarjatasolle.


title: Makedonian kansalliskirjasto

text: Makedonian kansalliskirjasto tai täsmällisemmin Pyhän Klement Ohridialaisen kansallis- ja yliopistokirjasto () on Makedonian pääkaupungissa Skopjessa toimiva maan kansalliskirjasto. Elokuusta 2017 lähtien kirjastonjohtajana on toiminut Senka Naumovska.


title: Makedonian kansalliskirjasto

text: Kansalliskirjasto perustettiin 23. marraskuuta 1944. Vuonna 1945 kirjastolle myönnettiin vapaakappaleoikeus Makedonian ja aiemman Jukoslavian alueella julkaistuihin teoksiin. Makedonian itsenäistyttyä, kirjastolla on vuodesta 1991 ollut vapaakappaleoikeus makedonialaisiin teoksiin. Kirjaston kehottämistä haittasivat vuoden 1962 tulva ja vuoden 1963 maanjäristys, joissa kirjastorakennus tuhoutui miltei täysin ja kokoelma vaurioitui suurelta osin. Vuonna 1964 kirjasto muutti toisaalle ja vuonna 1972 vihdoin uuteen rakennukseen. Kirjastoa laajennettiin vuosina 2008–2009 uudisrakennuksella, joka avattiin 24. toukokuuta 2009.


title: Makedonian kansalliskirjasto

text: Kirjasto on nimetty pyhimysten Kyrillos ja Methodios oppilaan, kyrillistä aakkostoa kehittäneen Pyhän Klement Ohridialaisen (830-916, ) mukaan. Hän vaikutti Ohridin kaupungissa ja perusti siellä Makedonian ensimmäisen luostarikirjaston Pyhän Panteleimonin luostariin.


title: Määritelmädirektiivi

text: Määritelmädirektiivi eli direktiivi 2011/95/EU vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle (uudelleen laadittu) on Euroopan parlamentin ja EU-neuvoston direktiivi. Määritelmädirektiivi yhtenäistää sitä, miten Euroopan unionin (EU) jäsenmaat tulkitsevat Geneven pakolaissopimuksen mukaista pakolaisen määritelmää. Se myös määrittelee toissijaisen suojelun kriteerit. Direktiivissä säädetään, miten pakolaisia ja toissijaista suojelua saavia tulee kohdella. Määritelmädirektiivi asettaa kansainvälistä suojelua saavien oikeuksie ja etujen vähimmäisvaatimukset EU:ssa ja yhtenäistää alansa terminologian. Direktiivi ei anna jäsenmaille harkintavaltaa oleskelulupien antamisen suhteen vaan toteaa, että kun sen määrittelemät turvapaikan tai toissijaisen suojelun kriteerit täyttyvät, jäsenmaan on annettava hakijalle oleskelulupa.


title: Määritelmädirektiivi

text: Pakolaisten osalta määritelmädirektiivi perustuu osittain Geneven pakolaissopimukselle ja osittain se on sitä laajempi. Toissijainen suojelu taas ei perustu kansainvälisiin sopimuksiin. Määritelmädirektiivi on ensimmäinen ylikansallinen asiakirja, joka määritelee toissijaisen suojelun kriteerit.


title: Määritelmädirektiivi

text: Määritelmädirektiivin lähtokohtana on, että toissijaisen suojelun saaville ei tarvitse antaa niin paljon oikeuksia ja etuja kuin turvapaikan saaneille. Direktiivin uudelleen laadittu versio lähensi statuksien oikeuksia ja etuuksia. Direktiivin ensimmäisen version laatimisen yhteydessä 2000-luvun alussa erottelun perusteeksi esitettiin muun muassa se, että pakolaisuuden taustalla olevat syyt olisivat luonteeltaan pysyvämpiä ja että pakolaisten oleskelu kohdemaassa muodostuisi siten pysyvämmäksi. Käytännössä kuitenkin kummankin statuksen ihmisten suojelun tarve on usein pitkäkestoinen. Alkuperäisessä Euroopan komission direktiiviesityksessä toissijaisen suojelun kriteerit oli määritelty paljon laajemmin. Niihin sisältyi yleisempi määritelmä vakavista ihmisoikeusloukkauksista kotimaassa, jotka olisivat muodostaneet perusteet toissijaiselle suojelulle. Alkuperäisiä kriteerejä pidettiin neuvotteluissa liian laajoina. Niitä rajattiin, ettei direktiivi koskisi liian montaa ihmistä.


title: Määritelmädirektiivi

text: Määritelmädirektiivi on osa yhteisen eurooppalaisen turvapaikkajärjestelmän säädöspakettia, jonka muut säädökset hyväksyttiin kesäkuussa 2013. Säädöspaketin tavoite on EU:n yhteinen turvapaikkamenettely ja yhdenmukainen suojeluasema EU:ssa. Euroopan parlamentti ja EU-neuvosto antoivat määritelmädirektiivin 13. joulukuuta 2011. Se julkaistiin Euroopan unionin virallisessa lehdessä 20. joulukuuta 2011. Suomen ulkomaalaislain muutos direktiivin mukaiseksi tuli voimaan 1. heinäkuuta 2014. Määritelmädirektiivin edeltäjä oli 2004/83/EY, jonka Suomi pani täytäntöön vuonna 2009. Direktiivin uudelleen laaditun version keskeinen muutos aiempaan oli pakolaisaseman ja toissijaisen suojeluaseman saaneille myönnettävien oikeuksien ja etuuksien lähentäminen, mutta Suomi oli säätänyt toissijaisen suojelun jo aiemmin aiemman direktiivin vähimmäistasoa suotuisammaksi.


title: St. Vincent (artisti)

text: St. Vincent, oikealta nimeltään Anne Erin ”Annie” Clark (s. 28. syyskuuta 1982), on yhdysvaltalainen muusikko, laulaja-lauluntekijä, multi-instrumentalisti ja tuottaja. Opiskeltuaan Berkleen College of Musicissa kolme vuotta hän aloitti musiikkiuransa The Polyphonic Spree -yhtyeen jäsenenä. Clark oli myös Sufjan Stevensin kiertuebändin jäsen ennen kuin hän kokosi oman bändinsä vuonna 2006.


title: St. Vincent (artisti)

text: St. Vincentin musiikkia on ylistetty erottuvan tyylinsä takia johdonmukaisesti. Se yhdistelee vaikutteita soft rockista, kokeilevasta rockista, elektropopista ja jazzista. St. Vincentin debyyttialbumi oli "Marry Me" (2007) ja sitä seurasivat "Actor" (2009), "Strange Mercy" (2011), "St. Vincent" (2014) ja "Masseduction" (2017).


title: St. Vincent (artisti)

text: Vuonna 2012 St. Vincent julkaisi David Byrnen kanssa yhteistyöalbumin nimeltä "Love This Giant". Clark on myös toiminut Swansin taustalaulajana heidän vuoden 2014 albumillaan "To Be Kind". Artistin itsensä mukaan nimetty neljäs albumi "St. Vincent" julkaistiin 25. helmikuuta 2014, ja The Guardian, Entertainment Weekly, NME ja Slant Magazine nimesivät sen vuoden albumiksi. Lisäksi Time-lehti nimesi sen vuoden toiseksi parhaaksi albumiksi. St. Vincent sai albumista parhaan vaihtoehtoalbumin Grammyn, mikä oli hänen ensimmäinen Grammy-palkintonsa. Hän oli ensimmäinen naissooloartisti 20 vuoteen, joka voitti Grammyn kyseisessä kategoriassa.


title: St. Vincent (artisti)

text: St. Vincent esiintyi kesällä 2018 Flow Festivalilla Helsingin Suvilahdessa. Hän on esiintynyt Suomessa aiemminkin, muun muassa juuri Flow Festivalilla vuonna 2012.


Porsche Supercup Espanjan Grand Prix 2008 oli Porsche Supercup -kauden 2008 toinen osakilpailu, joka ajettiin 27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


Porsche Supercup Unkarin Grand Prix 2008 oli Porsche Supercup -kauden 2008 kahdeksas osakilpailu, joka ajettiin 3. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


Porsche Supercup Belgian Grand Prix 2008 oli Porsche Supercup -kauden 2008 kymmenes osakilpailu, joka ajettiin 7. syyskuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.


Porsche Supercup Italian Grand Prix 2008 oli Porsche Supercup -kauden 2008 yhdestoista ja viimeinen osakilpailu, joka ajettiin 14. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: Stein Mehren

text: Stein Mehren (16. toukokuuta 1935 Oslo, Norja – 28. heinäkuuta 2017 Norja) oli norjalainen kirjailija ja kuvanveistäjä. Hänet tunnetaan ensisijaisesti runoilijana, mutta hän kirjoitti myös näytelmiä, romaaneja ja esseitä.


title: Stein Mehren

text: Mehren julkaisi 30 runokokoelmaa ja oli useita kertoja ehdolla Pohjoismaiden neuvoston kirjallisuuspalkinnon saajaksi.


title: Stein Mehren

text: Mehren kuuluu Norjan merkittävimpiin runoilijoihin. Hänen kirjailijantyönsä oli laaja-alaista. Se sisälsi yhteiskuntakriittisiä esseitä ja taidekritiikkiä, romaaneja, näytelmiä, mutta keskeistä hänen tuotannossaan olivat luonto- ja rakkauslyriikka.


title: Stein Mehren

text: Mehren opiskeli filosofiaa Oslon yliopistossa ja tutustui Søren Kierkegaardiin, Edmund Husserliin, 1900-luvun eksistentiaalifilosofeihin, Theodor Adornoon ja Martin Buberin Minä/Sinä-filosofiaan. Hän käänsi Buberia norjaksi. Vaikka filosofia leimaa hyvin voimakkaasti hänen runouttaan, runot eivät kuitenkaan ole filosofisen ajattelun kuvitusta.


title: Stein Mehren

text: Mehrenin esikoiskokoelma "Gjennom stillheten en natt" ilmestyi 1960. Hänen tuotantonsa huippukohtia on kokoelma "Aurora. Det Niende Mørke" (1969). Hän on Wergelandin, Olaf Bullin ja Claes Gillin perinteen jatkaja vapaasti virtaavan runouden kirjoittajana. 1970-luvun vasemmistovirtausten aikana hän piti etäisyyttä politiikkaan, ja marxismin edustajat löivät häneen merkityksettömän runoilijan leiman. Hän vastasi syytöksiin muutamilla esseekokoelmilla.


title: Stein Mehren

text: Mehrenin romaaneja "De utydelige" ja "Titanene" ei pidetä taiteellisesti kovin onnistuneina, mutta ne ovat kiinnostavia ajan analyyseinä. Myös näytelmiä "Narren og hans hertug" ja "Den store søndagsfrokosten" (1976) voi luonnehtia sanoin sanoin.


title: Stein Mehren

text: Mehrenin työt ovat vieneet hänet yhteistyöhön myös säveltäjien, kuten Arne Nordheimin ja Ketil Bjørnstadin ja taidemaalareiden, kuten Kai Fjellin, Kåre Tveterin ja Frans Widerbergin kanssa. Hän debytoi itsekin taiteilijana 1993 ja piti viisi näyttelyä, mutta runouden kaltaista läpimurtoa hän ei koskaan sillä alalla tehnyt. Se työ se oli hänelle kuitenkin välttämätöntä, kuten hän on sanonut: "Työ väreillä on aistien esimakua paratiisista, mutta sanat ovat kuin heittäisi nuolia ikuisuuteen". (“Arbeidet med farger er sansenes forsmak på paradiset, mens ord er å skyte piler inn i det evige.”)


title: Stein Mehren

text: Mehrenin tuotantoa ei ole laajemmin suomennettu. Pentti Saaritsa on suomentanut hänen runonsa "British Museum" suomennoskokoelmaan "Salaperäinen seurue: runoja jotka tulivat ja jäivät", (WSOY 1997) ja se on ilmestynyt myös Parnassossa


title: Stein Mehren

text: Mehrenin setä oli kilpasoutaja Martin Mehren.


title: Phantasm – yön kauhut

text: Phantasm – yön kauhut (engl. "Phantasm") on yhdysvaltalainen kauhuelokuva vuodelta 1979. Elokuvan ohjasi, tuotti ja käsikirjoitti Don Coscarelli. Omaperäinen, surrealistinen kauhuelokuva on saanut kulttimaineen ja neljä jatko-osaa.


title: Phantasm – yön kauhut

text: Tässä sarjan ensimmäisessä osassa Mike (Michael Baldwin) ja hänen isoveljensä Jody (Bill Thornbury) huomaavat, että Morningsiden hautausmaalla tapahtuu jotakin hämäräperäistä, joka ei kestä päivänvaloa. Tapauksiin liittyy salaperäinen Pitkä Mies (engl. "The Tall Man", Angus Scrimm). Yhdessä ystävänsä Reggien (Reggie Bannister) kanssa veljekset alkavat tutkia Morningsiden tapahtumia ja päätyvät keskelle outoa pahuuden maailmaa. ""He löytävät henkilögallerian, joka vie jalat alta tusinahorroreitten arkityypeiltä ja ratkaisuilta. Typerä mutta tarpeeksi tehokas ja itseironisella huumorilla kyllästetty peruspelästyttäjä"", kirjoitti Katso-lehden elokuvakriitikko aikoinaan.


title: Phantasm – yön kauhut

text: Phantasm – yön kauhut tehtiin pienellä budjetilla (n. 300 000 dollaria) ja pitkälti amatöörinäyttelijöiden voimin. Kuitenkin elokuva sai hyvän vastaanoton ja siitä tuli kulttiklassikko, joka sai sittemmin neljä jatko-osaa: "Phantasm II" (1988), "Phantasm III: Lord of the Dead" (1994), "Phantasm IV: Oblivion" (1998) ja "Phantasm: Ravager" (2016).


title: Markku Syrjänen

text: Markku Juhani Syrjänen (24. lokakuuta 1945 Helsinki – 19. joulukuuta 2017 Helsinki) oli suomalainen tietojenkäsittelytieteen professori.


title: Markku Syrjänen

text: Markku Syrjänen syntyi talousjohtaja Alpo Albert Syrjäsen ja myyntipäällikkö Helvi Eriikka Sifverbergin perheeseen. Syrjäsen puoliso vuodesta 1970 oli Anja Hellevi Timonen. Syrjänen tuli ylioppilaaksi Helsingin kaksoisyhteislyseosta 1964 ja valmistui Teknillisestä korkeakoulusta diplomi-insinööriksi 1970 ja tekniikan lisensiaatiksi 1973. Tekniikan tohtoriksi Syrjänen väitteli 1976. Hän toimi Teknillisessä korkeakoulussa assistenttina ja tutkimusassistenttina 1969–1971, vs. apulaisprofessorina ja vs. professorina 1976–1988 ja vuodesta 1988 professorina. Suomen Tekoälyseuran puheenjohtaja Syrjänen oli 1990–1992.


title: Koulou

text: Koulou on maalaiskunta Kayesin alueen Kitan piirissä Malissa. Sen keskuskylä Balia (Baléa) sijaitsee lähellä Guineaan rajaa noin 170 kilometriä Kitasta lounaaseen. Kunnassa on 10 500 ja keskuskylässä 3 100 asukasta (vuonna 2009).


title: Koulou

text: Kouloun kunta rajoittuu pohjoisessa Kitan piirin Kokofatan ja Gadougou I:n, idässä Gadougou II:n ja lännessä Kéniéban piirin Kouroukoton kuntiin sekä etelässä Guineaan. Maisemaa leimaavat Fouta Djallonin reuna-alueen harjanteet. Kunta rajoittuu lännessä Bafingiin ja etelässä sen sivujokeen Baléen. Sademäärä on korkea ja kasvillisuus runsasta.


title: Koulou

text: Kuntaan kuuluu kymmenen kylää. Asukkaat ovat etupäässä mandinkoja ja fulbeja.


title: Koulou

text: Liikenneyhteydet ovat huonot. Paikallisia elinkeinoja ovat maanviljely ja karjanhoito. Tärkeimmät viljelykasvit ovat puuvilla, maissi ja maapähkinä.


title: Rummakkojärvet

text: Rummakkojärvet ovat Pirkanmaalla Pälkäneellä Aitoon kylän lähellä sijaitseva kolme järveä. Niiden nimet ovat Iso-Rummakko, Keski-Rummakko ja Pikku-Rummakko.


title: Rummakkojärvet

text: Iso-Rummakon pinta-ala on 2,474 hehtaaria. Se on 450 metriä pitkä ja 150 metriä leveä, ja sen rantaviivan pituus on 0,979 kilometriä. Se sijaitsee pohjoisimpana muista järvistä. Keski-Rummakko on pinta-alataan 1,016 hehtaaria, se on 220 metriä pitkä, 80 metriä leveä, ja sen rantaviivan pituus on 0,472 kilometriä. Pikku-Rummakko on pienin kolmesta järvestä. Se on vain 110 metriä pitkä ja noin 30 metriä leveä.


title: Rummakkojärvet

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueeseen (35.77), jonka Iso-Roineen alueeseen (35.773) järvi kuuluu. Iso-Rummakon ja Keski-Rummakon vedenpinnan korkeudet ovat 102,5 metriä mpy. Järviin ei ole johdettu muualta metsäojia, mutta niiden luontainen laskuoja alkaa Iso-Rummakosta, laskee Keski- ja Pikku-Rummakoiden läpi. Laskuoja laskee lopulta Pikku-Rummakosta 400 metrin päässä Koijärveen, joka laskee vuorostaan Iso-Roineen Koivulahteen.


title: Rummakkojärvet

text: Karttaan on merkitty 3,6 kilometriä ja 750 metriä leveä metsäpalsta luonnonsuojelualueeksi. Alueella sijaitsevat Kallioisjärvi, Iso-Rummakko ja Keski-Rummakko. Kallioisjärvestä kuuluu suojelualueeseen vain rannat, mutta molemmat Rummakkojärvet kuuluvat siihen kokonaan.


title: Kokofata

text: Kokofata on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin lounaisosassa noin 60 kilometriä Kitasta länteen. Kunnassa on 22 100 ja keskuskylässä 4 700 asukasta (vuonna 2009).


title: Kokofata

text: Kokofatan kunta rajoittuu pohjoisessa Kitan piirin Kobrin ja Tambagan, idässä Bougaribayan ja Gadougou I:n, etelässä Kouloun sekä lännessä Kéniéban piirin Kouroukoton ja Bafoulabén piirin Bamafélén kuntiin. Seutu on pinnanmuodostukseltaan tasankoa, jonka yllä kohoaa Konlokonron eli Kékérékouroun vuori. Länsirajalla virtaa Bafing, johon laskee sen sivujoki Balé. Sademäärä on melko korkea ja kasvillisuus runsasta.


title: Kokofata

text: Kuntaan kuuluu 17 kylää. Asukkaat ovat etupäässä mandinkoja ja fulbeja. Bozot harjoittavat vesistöjen varrella kalastusta.


title: Kokofata

text: Kokofatan kautta kulkee Kitan ja Senegalin rajan välinen maantie RN24. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi ja maissi. Myytäväksi kasvatetaan maapähkinää ja puuvillaa.


title: Gadougou I

text: Gadougou I on maalaiskunta Kayesin alueen Kitan piirissä Malissa. Sen keskuskylä Sagabari sijaitsee piirin lounaisosassa noin 80 kilometriä Kitasta lounaaseen. Kunnassa on 25 400 ja keskuskylässä 4 100 asukasta (vuonna 2009).


title: Gadougou I

text: Gadougou I:n kunta rajoittuu pohjoisessa Kitan piirin Bougaribayan, idässä Gadougou II:n, etelässä Kouloun ja lännessä Kokofatan kuntiin. Maisemaa leimaavat Fouta Djallonin reuna-alueen harjanteet. Kunnan alueella virtaa Bafingin sivujoki Balé. Luonnonvarainen kasvillisuus on metsä- ja pensassavannia.


title: Gadougou I

text: Kuntaan kuuluu 17 kylää. Asukkaat ovat mandinkoja. Lisäksi on jonkin verran fulbeja. Vallitsevat uskonnot ovat islam, katolisuus ja animismi.


title: Gadougou I

text: Seudun pääelinkeinot ovat maanviljely ja karjanhoito. Viljakasvien ohella kasvatetaan myytäväksi puuvillaa ja maapähkinää.


title: Gadougou I

text: Kunnassa toimii 14 alakoulua, kaksi yläkoulua, koraanikoulu ja kolme lukutaitokeskusta. Terveyspalveluihin kuuluu kolme sairastupaa, kaksi synnytyslaitosta ja lääkevarasto. Vesihuolto käsittää perinteisten kaivojen ohella 31 pumpulla varustettua porakaivoa.


title: Gadougou II

text: Gadougou II on maalaiskunta Kayesin alueen Kitan piirissä Malissa. Sen keskuskylä Gallé sijaitsee lähellä Guineaan rajaa noin 60 kilometriä Kitasta etelään. Kunnassa on 9 300 ja keskuskylässä 3 700 asukasta (vuonna 2009).


title: Gadougou II

text: Gadougou II:n kunta rajoittuu idässä Kitan piirin Sirakoron ja Senkon, pohjoisessa Benkady Founian, Kita Ouestin ja Bougaribayan ja lännessä Gadougou I:n ja Kouloun kuntiin sekä etelässä Guineaan. Maisemaa leimaavat Fouta Djallonin reuna-alueen harjanteet. Kunnan alueella virtaavat Bakoye ja sen sivujoet. Luonnonvarainen kasvillisuus on metsäsavannia ja jokivarsien galleriametsiä.


title: Gadougou II

text: Kuntaan kuuluu kuusi kylää. Asukkaat ovat etupäässä mandinkoja. Lisäksi on jonkin verran fulbeja.


title: Gadougou II

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, puuvilla, lehmänpapu ja riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Liikenneyhteydet ovat heikot.


title: Gadougou II

text: Kunnassa toimii kuusi alakoulua sekä koulutus- ja kehittämiskeskus. Terveyspalvelut käsittävät Baguitan kylän sairastuvan ja synnytyslaitoksen. Vesihuoltoon kuuluu 14 porakaivoa. Sähköverkkoa ei ole.


title: Sirakoro

text: Sirakoro on maalaiskunta ja sen keskuskylä Kayesin alueen Kitan piirissä Malissa. Se sijaitsee lähellä Guineaan rajaa noin 55 kilometriä Kitasta kaakkoon. Kunnassa on 10 600 ja keskuskylässä 5 100 asukasta (vuonna 2009).


title: Sirakoro

text: Sirakoron kunta rajoittuu lännessä Kitan piirin Gadougou II:n, pohjoisessa Senkon, idässä Makanon ja kaakossa Koulikoron alueen Katin piirin Nioumamakanan kuntiin sekä etelässä Guineaan. Seutu on pinnanmuodostukseltaan etupäässä tasankoa, jolla kohoavat Djikourounin ja Djogorankouroun vuoret. Länsirajalla virtaa Bakoyejoki. Sademäärä on melko korkea ja kasvillisuus runsasta.


title: Sirakoro

text: Kuntaan kuuluu yhdeksän kylää. Asukkaat ovat mandinkojen ja bambaroiden kanssa sekoittuneita fulbeja. Islamin ja kristinuskon rinnalla harjoitetaan perinteistä uskontoa.


title: Sirakoro

text: Sirakoron kautta kulkee Kitasta Guineaan johtava maantie. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi, pavut, maapähkinä ja puuvilla. Kotieläimiä ovat naudat, lampaat, vuohet ja siipikarja. Sirakorossa ja Dalalassa pidetään viikottaiset markkinat.


title: Sirakoro

text: Kunnassa toimii kuusi alakoulua, yläkoulu sekä kaksi koulutus- ja kehittämiskeskusta (CED). Terveyspalveluihin kuuluu sairastupa ja synnytyslaitos. Vesihuolto käsittää porakaivoja.


title: Mehiläissyöjät (suku)

text: Mehiläissyöjät on säihkylintujen lahkoon kuuluva lintusuku.


title: Vähätjärvet

text: Vähätjärvet ovat Pirkanmaalla Kangasalla Kauppilassa sijaitsevat kaksi vierekkäistä järveä Laipanmaan metsäalueen reunalla.


title: Vähätjärvet

text: Järvet sijaitsevat Laipanmaan metsäalueella Rummakonvuoren ja Vähäjärvenvuoren välissä. Eteläisemmän Vähäjärven pinta-ala on 2,9 hehtaaria. Se on 300 metriä pitkä ja 150 metriä leveä, ja sen rantaviivan pituus 0,71 kilometriä. Pohjoisemman Vähäjärven pinta-ala on 2,59 hehtaaria, pituus on 300 metriä ja leveys 150 metriä. Sen rantaviivan pituus on 0,74 kilometriä.


title: Vähätjärvet

text: Järvillä ei ole kartan mukaan saaria. Eteläisen järven rantaan on rakennettu kaksi vapaa-ajan asuntoa, ja poisten järven rantaan yksi. Niille johtaa tie Välimaan kylästä.


title: Vähätjärvet

text: Järvet sijaitsevat Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueeseen (35.71), jonka Sappeenjärvenojan valuma-alueeseen (35.716) ne kuuluvat. Eteläisen järven vedenpinnan korkeus on 138,7 metriä mpy, mikä on kaksikymmentä senttimetriä korkeampi kuin pohjoisemmalla järvellä. Ne on yhdistetty väliojalla ja pohjoisemmasta järvestä on laskuoja Isoon Saarijärveen. Se laskee Sappeenjärven kautta Pälkäneveden Jouttesselän Hiukonlahteen.


title: Kultainen Venla 2017

text: Kultainen Venla 2017 oli järjestyksessään kahdeksas Kultainen Venla -palkintogaala, jossa jaettiin palkintoja vuoden 2017 parhaille suomalaisille televisio-ohjelmille ja niiden tekijöille. Gaala järjestettiin 12. tammikuuta 2018 Kansallisoopperassa. Eniten palkintoja sai draamasarja "Myrskyn jälkeen" kolmella Venlalla.


title: Kultainen Venla 2017

text: Ehdokkaat julkistettiin 12. joulukuuta 2017ja yleisöäänestykset finalistit paljastettiin 10. tammikuuta 2018. Gaalan juonsi toimittaja Vappu Pimiä ja musiikki esiintyjänä nähtiin Kalevauva.fi.


title: Kultainen Venla 2017

text: Voittajat on listattu ensimmäisenä ja merkitty kaksoisristillä ().


title: Kuusla

text: Kuusla on suomalainen sukunimi, joka on muun muassa seuraavilla henkilöillä:


title: Albanian kansalliskirjasto

text: Albanian kansalliskirjasto ( lyh. BKSh, ) on Albanian pääkaupungissa Tiranassa toimiva maansa kansalliskirjasto.


title: Albanian kansalliskirjasto

text: Kansalliskirjasto perustettiin vuonna 1920 ja sen toiminnot avattiin virallisesti 10. joulukuuta 1922. Kirjasto on Albanian turismi-, kulttuuri-, nuoriso- ja urheiluministerön alainen valtiollinen laitos. Kansalliskirjasto toimii nykyään kaupungin keskustassa, Skanderbegin aukion laidalla sijaitsevassa, vuonna 1963 valmistuneessa Tiranan kulttuuripalatsissa yhdessä maan kansallisoopperan ja -baletin kanssa.


title: Albanian kansalliskirjasto

text: Maaliskuun 2015 lopussa kansalliskirjaston kokoelmiin kuului 1,170 miljoonaa nimikettä.


title: Naamankajärvi–Polvijärvet

text: Naamankajärvi–Polvijärvet on Kainuussa Suomussalmella sijaitseva järvi, jolla on kolme järvenosaa. Niitä kutsutaan Naamankajärveksi, Polvijärveksi ja Pieneksi Polvijärveksi.


title: Naamankajärvi–Polvijärvet

text: Järven kokonais pinta-ala on 850 hehtaaria eli 8,5 neliökilometriä. Se on 8,2 kilometriä pitkä ja 3,9 kilometriä leveä. Järvellä on kolme selkeästi erillistä järvenosaa, joilla on sama vedenpinnan korkeus. Pohjoisimpana sijaitsee Pieni Polvijärvi, jonka pituus on 1,8 kilometriä ja leveys 750 metriä. Sen eteläpuolella sijaitsee Polvijärvi, joita yhdistää Polvisalmi. Salmi on kilometrin pituinen ja noin 330 metriä leveä. Polvijärven järviallas asemoituu poikittain muihin järvenosiin nähden. Se on 3,0 kilometriä pitkä ja kilometrin leveä. Sitä yhdistää eteläiseen Naamankajärveen kilometrin pituinen salmi, jonka yläosaa kutsutaan Ylisalmeksi, keskiosaa Mäkärälammeksi ja alaosaa Säynäjänsalmeksi. Naamankajärvi muodostuu pitkästä järvenselästä, josta työntyy puolivälistä länteen 2,5 kilometriä pitkä ja 500 metriä leveä Suolilahti. Naamankajärven pohjoispäässä on Säynäjänlahti, joka on 900 metriä pitkä. Järven eteläpäässä sijaitsee sen luusua.


title: Naamankajärvi–Polvijärvet

text: Järvessä on laskettu olevan 11 saarta. Saarista yksi on pinta-alaltaan yli hehtaarin suuruinen, yhdeksän muuta saarta ovat yli aarin ja yksi on alle aarin kokoinen. Pienessä Polvijärvessä sijaitsevat Putaansaari, Kenkisaari, Särkisaari ja pieni luoto. Polvijärvessä taas Kuikkasaari ja Kalmaluoto. Naamankajärven keskivaiheilla työntyy pohjoiseen kapea ja 400 metriä pitkä Teeriniemi, jonka edustalla sijaitsee Teerisaari. Muita saaria ovat Riitanen, Riitasenkari, Hoikkasaari, Naurissaari, Sarvisaari, Niskasaari ja suuri Isosaari. Isosaari on 550 metriä pitkä ja 450 metriä leveä. Muita Namankajärves saaria on nimettöminä vielä kaksi.


title: Naamankajärvi–Polvijärvet

text: Järvi on luodattu ja siitä on julkaistu syvyyskartat. Sen tilavuus on 25 miljoonaa kuutiometriä eli 0,025 kuutiokilometriä. Järven keskisyvyys on 2,9 metriä ja suurin syvyys on 14 metriä. Pienen Polvijärven suurin syvyys on 4,5 metriä, Polvijärven suurin syvyys on 8,9 metriä ja Naamankajärven 14 metriä. Syvin kohta sijaitsee Teeriniemen ja sen vastarannan puolivälissä.


title: Naamankajärvi–Polvijärvet

text: Järven rantaviivan pituus on 47 kilometriä. Suurin osa rannoista ovat metsämaata, joka on soistunutta. Polvivaara, Kokkovaara, Säynäjänvaara, Koistilanvaara ja Kalliovaara pitävät rinteillään järven rannat kuivina. Ainoat järvialueen peltomaat sijaitsevat Suolilahdella, missä sijaitsee myös Suoliperän kulmakunta. Polvijärvellä on oma Polviniemen kulmakunta. Länsipuolella järven ohittaa myös seututie 800. Järven rannoille on rakennettu alle 50 vapaa-ajan asuntoa, ja siellä sijaitsee jonkin verran kiinteää haja-asutusta..


title: Naamankajärvi–Polvijärvet

text: Järvi sijaitsee Iijoen vesistössä (vesistöaluetunnus 61) Korpijoen valuma-alueen (61.7) Naamankajoen valuma-alueeseen (61.76), jonka Naamankajärven alueeseen (61.761) järvi kuuluu. Järven vedenpinnan korkeus on 173,5 metriä mpy.


title: Naamankajärvi–Polvijärvet

text: Valuma-alue saa pääosan vedestään Jokijärven alueen (61.762) ja Likajoen valuma-alueen (61.767) laskujoista. Kaihlanen (91 ha) ja Jokijärvi (33 ha) laskee Myllykosken ja Viirasen kautta Pieneen Polvijärveen. Likajoen valuma-alueella on aivan joensuun tuntumassa pieni laskuoja, jonka valuma-alueella Syvä-Rääkky (19 ha), Mylly-Rääkky (16 ha) ja Matala-Rääkky (15 ha). Naamankajärven alueella on kuusi yli hehtaarin kokoista järveä tai lampea, joista vain neljä pientä lampea laskee suoraan tai välillisesti järveen.


title: Naamankajärvi–Polvijärvet

text: Järven laskujoki on kilometrin mittainen Välijoki, joka laskee Portimonjärveen (66 ha). Järven laskujoki on Naamankajoki, joka on 4,5 kilometriä pitkä. Se yhtyy Näljänkäjokeen, jonka alajuoksu kuuluu Korpijoen keskiosan alueeseen (61.72).


title: Seppo Kohvakka

text: Seppo Ilmari Kohvakka (6. lokakuuta 1946 Haukivuori – 18. syyskuuta 2014 Kerava) oli suomalainen laulaja-lauluntekijä, evankelista ja pastori. Ennen uskoontuloaan 1970-luvulla Kohvakka tunnettiin rocklaulajana taiteilijanimellä Dave. Hän tuli uskoon helluntaiherätyksen piirissä vuonna 1978. Kohvakan tunnetuin hengellinen levytys on kappale "Isä pitää huolen" vuodelta 1979.


title: Seppo Kohvakka

text: Kohvakan hengellinen musiikki oli folk- ja country-tyylistä. Äänensä vuoksi häntä kutsuttiin myös "gospelin Tapio Rautavaaraksi". Dave-taiteilijanimellä Kohvakalta julkaistiin pop-/rock-albumi Mitä sisälläni on (1972) sekä puolisen tusinaa singleä. Vuodesta 1999 saakka Kohvakka toimi Keravan Cityseurakunnan pastorina. Nuorempana hän työskenteli myös kameramiehenä Ylellä.


title: Seppo Kohvakka

text: Seppo Kohvakan viimeinen leposija on Keravan hautausmaalla.


title: Ei-alkoholiperäinen rasvamaksa

text: Ei-alkoholiperäinen rasvamaksa (eng. non-alcoholic fatty liver disease, NAFLD) on sairaus, jossa maksaan kertyy suuripisaraista rasvaa. Tautiin voi myös rasvan kertymisen lisäksi liittyä maksasoluvaurioita, steatohepatiittia, maksafibroosia (non-alcoholic steatohepatitis, NASH) tai jopa maksakirroosia. NAFLD on vaikea histologisesti erottaa alkoholin aiheuttamasta rasvamaksasta ja diagnoosi perustuu potilaan itse kertomaansa alkoholinkäyttöön.


title: Ei-alkoholiperäinen rasvamaksa

text: Potilaat ovat usein oireettomia, mutta sairauden edetessä voi ilmetä väsymystä, huonovointisuutta ja maksan seudun alueen kipua tai muita tuntemuksia. Pitkälle edenneessä sairaudessa voi ilmaantua maksan vajaatoiminnan oireita. Usein maksaentsyymit ovat koholla, etenkin ALAT.


title: Ei-alkoholiperäinen rasvamaksa

text: Rasvamaksa todetaan useimmiten 40-60 vuoden iässä, mutta lisääntyneen obesiteetin myötä tautia havaitaan usein myös nuoremmilla potilailla ja jopa lapsilla. Rasvamaksaan sairastuminen nuorena lisää todennäköisesti riskiä steatohepatiittiin ja maksakirroosiin myöhemmällä iällä. Sairauden ennuste on melko hyvä, jos mukana ei ole steatohepatiittia. Tutkimuksen mukaan NAFLD-potilailla 1-14 vuoden seurannassa maksatilanne huononee 32-41 %:lla ja lopuilla tilanne pysyy samana tai paranee. Rasvamaksa lisää myös maksasyövän riskiä.


title: Ei-alkoholiperäinen rasvamaksa

text: Rasvamaksa voi olla itsenäinen sairaus, liitännäissairaus tai syynä voi olla esimerkiksi lääkeaine.Yleisimmät ei-alkoholiperäisen rasvamaksan syyt ovat tyypin II diabetes, obesiteetti, hyperlipidemia, metabolinen oireyhtymä sekä korkea verenpaine. Geneettiset tekijät vaikuttavat myös taudin kehittymiseen. Tauti on yleinen hispaanista alkuperää olevilla. Taudin esiintymistä suvuittain on havaittu.


title: Ei-alkoholiperäinen rasvamaksa

text: Rasvamaksan syntyyn uskotaan olevan kaksi tärkeää vaihetta. Ensin insuliiniresistenssi sekä hyperinsulinemia lisääntyvät ylipainon ja sokeriaineenvaihdunnan häiriön seurauksena. Toiseksi oksidatiivinen stressi aiheuttaa tulehdusta, joka johtaa endotoksiinien ja sytokiinien vapautumiseen. Näiden seurauksena maksasolukko tuhoutuu ja fibroosi lisääntyy.


title: Ei-alkoholiperäinen rasvamaksa

text: Ravinnon kalorimäärällä ja tyydyttyneiden rasvojen saannilla on osoitettu olevan suora vaikutus rasvamaksan kehittymiseen. Runsas hiilihydraattien käyttö lisää maksan tuottamia tyydyttyneitä rasvahappoja, joka todennäköisesti lisää rasvamaksan esiintymistä. Runsas fruktoosin saanti virvoitusjuomista on yhdistetty rasvamaksan syntyyn.


title: Ei-alkoholiperäinen rasvamaksa

text: Diagnoosi voidaan asettaa, jos potilaan maksan rasvapitoisuus on yli 5 %, potilas ei käytä runsaasti alkoholia (yli 20 g päivässä) sekä muut maksasairaudet, kuten virushepatiitti ja autoimmuunimaksasairaudet, ovat poissuljettuja. Usein rasvamaksan epäily herää, kun potilaan maksa-arvot ovat koholla ja taustalla ei ole runsasta alkoholinkäyttöä, maksa-arvoja nostavia lääkeaineita tai luontaistuotteita. Myös mahdollinen altistus virushepatiitille on poissuljettava.


title: Ei-alkoholiperäinen rasvamaksa

text: Laboratoriotuloksissa ALAT:in nousu viittaa rasvamaksaan, mutta taudin vaikeusasteesta riippuen myös AFOS ja GT voivat olla koholla. ASAT/ALAT-suhde yli yhden viittaa usein alkoholin aiheuttamaan sairauteen. Rasvamaksapotilaista yli 50 %:lla ja pitkälle edenneessä jopa 80 %:lla maksa-arvot ovat koholla. On tärkeää sulkea pois muut maksasairaudet.


title: Ei-alkoholiperäinen rasvamaksa

text: Maksan kaikukuvaustutkimuksilla voidaan havaita maksan rasvoittuminen, mutta sairauden asteen luokittelua ei voida luotettavasti suorittaa tällä tutkimuksella. Lievät rasvamaksat eivät välttämättä edes ilmene kaikukuvauksessa. Kaikutekniikkaa käyttävä elastografia tunnistaa maksan fibroosin ja erottaa hyvin kirroottisen maksan. Tällä tekniikalla ei kuitenkaan luotettavasti pystytä arvioimaan maksan rasvoittumista tai tulehdusta.


title: Ei-alkoholiperäinen rasvamaksa

text: Tietokonetomografiaa ei suositella potilaille sen aiheuttaman säderasituksen vuoksi. Magneettikuvalla pystytään melko tarkasti arvioimaan maksan rasvapitoisuus, fibroosi ja tulehduksen aste.


title: Ei-alkoholiperäinen rasvamaksa

text: Maksabiopsia on edelleen luotettavin tapa arvioida maksan tilanne. Rasvamaksaa ja steatohepatiittia ei voida luotettavasti erottaa toisistaan ilman maksabiopsiaa. Maksabiopsiaa ei voida kuitenkaan suositella kaikille sen aiheuttaman komplikaatioriskin vuoksi ja sitä tulisikin ottaa vain henkilöiltä, joilla se hoidon tai maksan tilanteen arvioinnin kannalta on tarpeellista.


title: Ei-alkoholiperäinen rasvamaksa

text: Rasvamaksan hoidon tavoitteena on estää taudin kehittyminen kirroosiksi sekä vähentää maksan rasvoittumista ja tulehdusta. Hoito voidaan jakaa kolmeen osaan. 1. Pyritään välttämään maksaa rasittavia aineita. Esimerkiksi lääkeaineet ja alkoholi. 2. Hoidetaan rasvamaksalle altistavat riskitekijät. Laihdutus, diabeteksen hyvä hallinta ja dyslipidemian hoito. 3. Lääkehoito, insuliiniherkisteet ja sytoprotektiiviset lääkeaineet.


title: Ei-alkoholiperäinen rasvamaksa

text: Laihdutus on tärkeä keino estää rasvamaksan eteneminen. Liian nopeaa laihdutusta ei kuitenkaan suositella, sillä se saattaa jopa pahentaa tilannetta. Suosituksena on 10 % painonpudotus vuoden aikana. Sairaalloisen ylipainoisille voidaan suositella lihavuusleikkausta, ellei laihdutus onnistu muiden keinojen avulla. Tyydyttyneen rasvan ja etenkin pikaruokien välttely on tärkeää, sillä niiden on osoitettu nostavan maksa-arvoja.


title: Ei-alkoholiperäinen rasvamaksa

text: Maksakirroosiin johtaneen rasvamaksan viimeisenä hoitovaihtoehtona voidaan käyttää maksansiirtoa. On kuitenkin huomattu, että steatohepatiitti voi uusiutua myös siirretyyn maksaan.


title: Ei-alkoholiperäinen rasvamaksa

text: Cochrane-katsaus vuodelta 2017 arvioi eri lääkehoitojen tehoa NAFLD:n hoidossa. Optimaalisen lääkehoidon valinta rasvamaksan hoidossa on vielä epäselvä. Artikkelissa arvioitiin myös antioksidanttien, sappihappojen ja glitatsonien vaikutus: näiden ei todettu parantavan taudin ennustetta. Statiinien on osoitettu parantavan rasvamaksan ennustetta, kuitenkaan statiinien tutkimuksellinen näyttö ei ole riittävää hoitosuosituksien tekemiseksi.


title: Karaurus

text: Karaurus on sukupuuttoon kuollut pyrstösammakoiden suku, joka eli myöhäisellä jurakaudella nykyisessä Kazakstanissa. Se oli noin 20 senttiä pitkä. "Karaurus" on yksi vanhimmista tunnetuista pyrstösammakoista. Se muistutti nykyisiä pyrstösammakoita rakenteeltaan, ja oletettavasti myös elintavoiltaan. Sen uskotaan olleen hyvä uimari, joka saalisti ravinnokseen etanoita, matoja, äyriäisiä ja hyönteisiä.


title: Vuoluhevonen

text: Vuoluhevonen on työpenkki, joka on käytännöllinen etenkin kaksikahvaisella vuoluraudalla työskenneltäessä.


title: Vuoluhevonen

text: Vuoluhevonen on penkki, jonka toisessa päässä on viisto taso työstettävää kappaletta varten. Viiston tason yläpuolella oleva liikkuva "pää" puristaa työstettävän kappaleen tiukasti tasoa vasten. Vuolija istuu hajareisin penkille ja painaa jalallaan poljinta, joka lukitsee leuan paikalleen. Vuoluraudasta pidellään kaksin käsin kiinni ja sillä vuollaan itseen päin.


title: Vuoluhevonen

text: Vuoluhevosen etu höyläpenkkiin nähden on työskentelyn sujuvuus. Työstettävänä olevan puukappaleen voi irrottaa hetkessä löysäämällä jalalla polkimesta ja asettaa sen nopeasti uuteen asentoon.


title: Mambo!

text: Mambo! on perulaisen sopraanon Yma Sumacin viides albumi. Albumin julkaisi Capitol Records -levy-yhtiö vuonna 1954. Suurin osa kappaleista oli Sumacin aviomiehen Moisés Vivancon säveltämiä.


title: Mambo!

text: Alkuperäinen 10″ versio sisälsi kahdeksan kappaletta. ”Goomba Boomba”, ”Cha Cha Gitano” ja ”Carnavalito Boliviano” lisättiin vuoden 1955 LP-julkaisuun.


title: Australian avoin tennisturnaus 2018 – miesten kaksinpeli

text: Roger Federer oli turnauksen puolustava voittaja ja uusi voittonsa saavuttaen jo uransa 20:nnen ja Australian avoimissa kuudennen voittonsa.


title: Italian ympäriajo 1909

text: Italian ympäriajo 1909 oli ensimmäinen maantiepyöräilyn Italian ympäriajo.


title: Italian ympäriajo 1909

text:
Kilpailu sai alkunsa kun italialainen urheilulehti La Gazzetta dello Sport ilmoitti 7. elokuuta 1908 koko sivun otsikolla järjestävänsä keväällä 1909 Italian ympäriajon, Giro d'Italian. Lehti mainosti tapahtuman olevan tärkein ja suosituin kansainvälinen pyöräilytapahtuma.
Kilpailun lähtö tapahtui 13. toukokuuta 1909 Milanosta. Kilpailussa oli 8 etappia, ja sen kokonaispituus oli 2 447 kilometriä. Ensimmäisen Italian ympäriajon voitti Luigi Ganna, toiseksi tuli Carlo Galetin ja kolmanneksi Giovanni Rossignoli. He olivat kaikki italialaisia. Kilpailussa hylättiin neljä kilpailijaa, jotka olivat matkustaneet osan kilpailureitistä junalla.


title: Australian avoin tennisturnaus 2018 – naisten kaksinpeli

text: Serena Williams oli turnauksen puolustava voittaja, mutta hän ei osallistunut turnaukseen tänä vuonna.


text: Turnauksen voitti ensimmäisen Grand Slam -voittonsa saavuttanut Caroline Wozniacki.


title: Australian avoin tennisturnaus 2018 – miesten nelinpeli

text: Henri Kontinen ja John Peers olivat puolustava mestaripari, mutta hävisivät toisella kierroksella parille Radu Albot ja Chung Hyeon. Turnauksen voittivat Oliver Marach ja Mate Pavić.


title: Lappeenrannan kaupungintalo

text: Lappeenrannan kaupungintalo on Lappeenrannan kaupungin hallintorakennus, jossa toimistotilojen lisäksi sijaitsee myös yli 600-paikkainen Lappeenranta-sali. Kaupungintalo sijaitsee kauppakeskus IsoKristiinan länsipuolella. Kaupungintaloa ympäröivät kadut kulkevat kävelysiltojen alla pysäköintihallien tasolla.


title: Lappeenrannan kaupungintalo

text: Lappeenrannan kaupungintalon on suunnitellut arkkitehtitoimisto Castrén-Jauhiainen-Nuuttila, ja sen peruskivi muurattiin joulukuussa 1980. Talo rakennettiin vaiheittain: ensimmäiseen vaiheeseen kuului valtaosa tiloista, muun muassa Lappeenranta-sali, ja toisessa vaiheessa lisättiin toimistotiloja. 2010-luvulla kiinteistön mahdollista laajennusta on kaavailtu yhdeksi uuden oikeustalon sijoituspaikaksi, mutta oikeustalohanke on viivästynyt.


title: Lappeenrannan kaupungintalo

text: Kaupungintalokiinteistön keskellä sijaitsevassa Lappeenranta-salissa järjestetään noin 150 tilaisuutta vuosittain. Salin avajaiskonsertti pidettiin huhtikuussa 1983. Salin koko on 910 neliömetriä, ja siinä on pohjaltaan neljännesympyrän muotoinen nouseva 621-paikkainen katsomo. Sali on Lappeenrannan kaupunginorkesterin kotisali, ja siellä pidetään myös joka kolmas vuosi järjestettävät Lappeenrannan valtakunnalliset laulukilpailut. Akustiikan on suunnitellut Alpo Halme.


title: Lappeenrannan kaupungintalo

text: Talossa on myös pienempiä vuokrattavia kokoussaleja sekä ravintola.


title: Sherlock Holmes -kaanon

text:
Sherlock Holmes -kaanon sisältää kirjailija Arthur Conan Doylen kirjoittamat neljä Sherlock Holmes -romaania ja 56 novellia.Sherlock Holmes -novellit ilmestyivät alun perin "Strand Magazine" -lehdessä, ja ne koottiin pian ilmestymisensä jälkeen seuraaviksi novellikokoelmiksi:
Suomeksi novelleja on suomennettu ja julkaistu lukuisissa eri kokoelmissa. Kattavimmat novellikokoelmat ovat:


title: Siby

text: Siby on maalaiskunta ja sen keskuskylä Koulikoron alueen Katin piirissä Malissa. Se sijaitsee Mandinguevuorten juurella 50 kilometriä Bamakosta lounaaseen. Kunnassa on 24 300 ja keskuskylässä 7 500 asukasta (vuonna 2009).


title: Siby

text: Sibyn kunnan pinta-ala on 1001 neliökilometriä. Se rajoittuu kaakossa Katin piirin Bancoumanan, idässä Mandén, pohjoisessa Dombilan ja Bossofalan, lännessä Sobran ja lounaassa Kangaban piirin Narénan kuntiin.


title: Siby

text: Kunnan keski- ja pohjoisosassa kohoavat Mandinguevuoret ja eteläosa on tasankoa. Vesistöjä ovat Ballé, Banguifolo, Koro-Korodji, Marambafolo, Faragueba folo ja Boroboro. Luonnonvarainen kasvillisuus on metsäsavannia.


title: Siby

text: Kuntaan kuuluu 21 kylää. Asukkaat ovat etupäässä mandinkoja. Lisäksi on fulbeja, bambaroita, markoja, dogoneja ja boboja.


title: Siby

text: Sibyn kautta kulkee Bamakosta Guinean rajalle johtava maantie RN5. Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä sekä hyödynnetään metsiä ja Sibyn ja Kalassan hiekka- ja soraesiintymiä.


title: Siby

text: Siby on Bamakon lähistön tärkein matkailukohde. Matkailijoita houkuttelevat Mandinguevuorten kalliomuodostelmat, luolat ja vesiputoukset, paikallinen kansankulttuuri ja ulkoilumahdollisuudet. Kunnassa on hotelleja ja muita matkailupalveluja.


title: Heikki Lääkkölä

text: Heikki Johannes Lääkkölä (s. 26. helmikuuta 1953 Karunki) on suomalainen toimittaja, joka työskenteli pitkään "Pohjolan Sanomat" -lehdessä, myös päätoimittajana.


title: Heikki Lääkkölä

text: Heikki Lääkkölä syntyi maanviljelija Pentti Lääkkölän ja emäntä Maire Orpanan perheeseen. Hänen puolisonsa vuodesta 1977 on opettaja Päivi Koskenranta. Lääkkölä tuli ylioppilaaksi 1972 ja valmistui yhteiskuntatieteiden maisteriksi Tampereen yliopistosta 1981. Hän työskenteli "Pohjolan Sanomien" toimitussihteerinä 1977–1981, taloustoimittajana 1981–1985 ja uutispäällikkönä 1985–1996. Lehden päätoimittajaksi hänet nimitettiin 1996. Lääkkölä jättäytyi pois lehden palveluksesta vuonna 2014, jäädäkseen myöhemmin eläkkeelle.


title: Salla Huovinen

text: Salla Huovinen (o.s. Suhonen, s. 9. toukokuuta 1969) on suomalainen pesäpalloilija, joka pelasi vuosina 1990–1999 naisten pääsarjatasolla. Hänen kasvattajaseuransa on Puurtilan Kisa-Pojat.


title: Salla Huovinen

text: Huovinen on pesäpallon kaksinkertainen Suomen mestari vuosilta 1991 ja 1999. Hänet on valittu vuoden lukkariksi vuosina 1996–1999. Pääsarjatasolla Huovinen edusti neljää eri seuraa: Ikaalisten Tarmoa, Ylihärmän Pesis-Junkkareita, Viinijärven Urheilijoita ja Siilinjärven Pesistä. Huovinen sai myös kaksi kertaa Kultainen räpylä -palkinnon.


title: Australian avoin tennisturnaus 2018 – naisten nelinpeli

text: Bethanie Mattek-Sands ja Lucie Šafářová olivat puolustava mestaripari, mutta Mattek-Sands ei voinut osallistua turnaukseen tänä vuonna. Šafářová pelasi Barbora Strýcován kanssa, ja he hävisivät puolivälierissä Hsieh Su-weille ja Peng Shuaille.


title: Maltan kansalliskirjasto

text: Maltan kansalliskirjasto (, ) on Maltan pääkaupungissa Vallettassa, Republic Square -aukion laidalla toimiva maansa kansalliskirjasto.


title: Maltan kansalliskirjasto

text: Kansalliskirjaston kokoelma sai alkunsa vuonna 1555. Vuonna 1649 kirjaston ydinkokoelmalle osoitettiin kirjastohuone paikallisen Pyhän Johanneksen kirkon rukoushuoneen (sakastin) yhteydestä. Vuonna 1760 ritari Louis Guérin de Tencinin hankki 9700 teoksen kirjakokoelman, ja avasi jo seuraavana vuonna julkisen kirjaston Vallettan "Il Forfantone" -rakennuksessa, jossa molempien kokoelmien kirjoja oli esillä. Oman "Bibliotheca"na tunnetun rakennuksen kokoelmille suunnitteli Stefano Ittar vuonna 1786; rakennus valmistui vuonna 1796. Ranskan miehityksen johdosta kirjastorakennus vihittiin käyttöönsä kuitenkin vasta 4. kesäkuuta 1812.


title: Wiradhurin kieli

text: Wiradhuri on Pama-Nyungan kieli Wiradhuric-alaryhmässä. Se on Australian Wiradhurin kansan perinteinen kieli. Edistyksellinen elpyminen on käynnissä, ja kieltä opetetaan kouluissa. Wiraiari ja Jeithi saattavat olla murteita.


title: Woleain kieli

text: Woleai on Woleain saaren ja ympäröivien pienempien saarten pääkieli Mikronesian liittovaltion Yapin osavaltiossa. Woleai on Trukic-kieli. Tuon perheen lähin sukulainen on Satawalese, jonka kanssa se on suurelta osin ymmärrettävää. Woleaania puhuu noin 1700 ihmistä. Woleaiilla on oma kirjoitusjärjestelmä, latinalaiseen kirjaimeen perustuva.


title: Marja Nuuttila-Helenius

text: Marja Nuuttila-Helenius (28. elokuuta 1932 Helsinki – 4. maaliskuuta 2016) oli suomalainen arkkitehti, joka teki pääosan urastaan toimiston Castrén-Jauhiainen-Nuuttila (myöhemmin CJN Oy) osakkaana. Hän oli mukana pääsuunnittelijana tai suunnitteluryhmän jäsenenä muun muassa Lappeenrannan kaupungintalon (1983), Espoon virastotalon ja kaupungintalon, Pasilan virastokeskuksen (1982), Pasilan rautatieaseman (1990, purettu 2017) ja Kluuvin gallerian suunnittelussa.


title: Marja Nuuttila-Helenius

text: Marja Nuuttila-Helenius syntyi Helsingissä ja valmistui Teknillisen korkeakoulun arkkitehtuuriosastolta vuonna 1959. Hän työskenteli eri arkkitehtitoimistoissa, kunnes vuonna 1964 pääsi Viljo Revellin toimistoon. Revellin kuoleman jälkeen sen toimintaa jatkoivat osakkaina Heikki Castrén, Juhani Jauhiainen ja Marja Nuuttila-Helenius ensin nimellä Heikki Castrén & Co, vuodesta 1972 nimellä Castrén-Jauhiainen-Nuuttila ja vuodesta 1974 nimellä CJN Oy.


title: Marja Nuuttila-Helenius

text: Nuuttila-Helenius toimi vastaavana suunnittelijana Naisarkkitehtien yhdistys Architectan vuonna 1982 Helsingin kaupungin taidemuseossa järjestämässä suomalaisten naisarkkitehtien näyttelyssä, joka kiersi myös Saksassa, Irlannissa, Ruotsissa ja Yhdysvalloissa.


title: Marja Nuuttila-Helenius

text: Marja Nuuttila-Helenius jäi pois työelämästä vuonna 1988. Hän oli naimisissa Antti Heleniuksen kanssa. He omistivat Salon Muurlassa sijaitsevan Pullolan kartanon. Nuuttila-Helenius oli Galleria Anhavan perustajaosakas yhdessä Ilona Anhavan kanssa.


title: Vieraella

text: Vieraella on sukupuuttoon kuollut kantasammakoiden heimoon kuuluva sammakkoeläinsuku. Se eli varhaisella jurakaudella nykyisessä Argentiinassa. "Vieraella" oli noin 3 senttiä pitkä ja se on vanhin tunnettu varsinainen sammakko. Se oli anatomialtaan hyvin samankaltainen kuin nykyiset sammakot.


title: City of Slaughter

text: City of Slaughter on Clandestine Blazen yhdeksäs studioalbumi, joka julkaistiin 12. helmikuuta 2017 levymerkillä Northern Heritage. Albumi on samalla black metal -levy-yhtiö Northern Heritagen sadas julkaisu.


title: City of Slaughter

text: Albumi sai erinomaisen vastaanoton. Blackmetalreviews.com -sivuston arvioija antoi albumille täydet pisteet, ja totesi Mikko Aspan luotsaaman yhden miehen lekan keräävän momentumia joka julkaisulla. Hän sanoi albumin nimikkokappaleen ”Return into the City of Slaughter” olevan keskeisessä roolissa pitkänä, tunnelmallisena ja vihantäyteisenä teoksena, jolla Aspa kanavoi inhottavan vihansa tyylikkäästi. Imperiumi.net -sivuston Serpent antoi albumille kahdeksan tähteä kymmenestä, ja sanoi albumin puhuttelevan erityisesti yhtyeen vanhemman tuotannon suosijoita, vaikka laskikin albumin oman asteikkonsa välimaastoon, ja sanoi siltä puuttuvan aiemmista tuotoksista tutun maagisuuden.


title: Kotajoki (Etelä-Varanki)

text: Kotajoki (myös "Oitsijoki" tai "Oihtsujoki", , ) on Barentsinmereen laskeva joki Etelä-Varangin kunnassa Finnmarkin läänissä Norjassa.


title: Kotajoki (Etelä-Varanki)

text: Joki saa alkunsa Norjan alueella lähellä Norjan ja Suomen rajaa Rajapään tunturin eteläpuolelta, käväisee Suomen puolella Vätsärin erämaa-alueella ja palaa Norjan puolelle, missä se virtaa Sandnesdalenin () laaksossa etelälounaasta pohjoiskoilliseen ja laskee mereen Varanginvuonon yhtenä sivuhaarana olevassa Kotajoenvuonossa (myös "Pitkävuono" tai "Utsavuono", , ).


title: Kotajoki (Etelä-Varanki)

text: Joen pääuoman pituus on 44,330 km ja valuma-alue 168,31 km². Joen leventymänä sen keskijuoksulla on Sandneslangvatnet () -niminen järvi. Suomen puolelta jokeen laskee kolme suomalaisella peruskartalla vailla nimeä olevaa järveä ja joukko lampia lähellä Rajapään autiotupaa. Järvien korkeudet merenpinnasta ovat 197,0 metriä, 200,0 metriä ja 217,5 metriä.


title: All the Money in the World

text: All the Money in the World on vuonna 2017 ensi-iltansa saanut jännityselokuva, jonka on ohjannut Ridley Scott. Sen pääosia esittävät Michelle Williams, Christopher Plummer, Mark Wahlberg, Romain Duris, Charlie Plummer, Andrew Buchan, Timothy Hutton. Elokuva perustuu John Pearsonin vuonna 1995 kirjoittamaan kirjaan "Painfully Rich: The Outrageous Fortunes and Misfortunes of the Heirs of J. Paul Getty", jonka on sovittanut käsikirjoitukseksi David Scarpa. Elokuva kertoo tositarinan J. Paul Gettystä, joka kieltäytyi tekemästä yhteistyötä hänen pojanpoikansa John Paul Getty III:n kidnapanneen ’Ndrangheta-mafiajärjestön kanssa vuonna 1973.


title: All the Money in the World

text: Kevin Spacey näytteli alun perin elokuvan pääosaa, mutta kun häntä syytettiin seksuaalisesta häirinnästä, hänet korvattiin Christopher Plummerilla marraskuussa 2017. Osa elokuvasta jouduttiin kuvaamaan uudelleen.


title: All the Money in the World

text: "All the Money in the World" sai ensi-iltansa 18. joulukuuta 2017 Samuel Goldwyn Theaterissa, Beverly Hillsissä. Teatterijulkaisun se sai 25. joulukuuta 2017 Yhdysvalloissa ja 12. tammikuuta 2018 Suomessa. Elokuva sai hyvän vastaanoton kriitikoilta. Se oli ehdolla kolmeen Golden Globeen vuoden 2018 gaalassa parhaasta ohjauksesta, naispääosasta (Williams) ja miespääosasta (Plummer). Plummer on myös ehdolla parhaan miessivuosan Bafta-palkintoon.


title: Kotajoki

text: Kotajoki on usean joen nimi. Näihin kuuluvat:


title: Ivan Kotljarevskyi

text: Ivan Petrovytš Kotljarevskyi (; 9. syyskuuta 1769 Pultava – 10. marraskuuta 1838 Pultava) oli ukrainalainen runoilija ja näytelmäkirjailija, joka julkaisi vuonna 1798 ensimmäisen ukrainankielisen kaunokirjallisen teoksen "Enejida". Häntä pidetään nykyaikaisen ukrainalaisen kirjallisuuden isänä.


title: Ivan Kotljarevskyi

text: Kotljarevskyi oli maata omistamaton aatelismies, joka opiskeli 1780-luvulla Pultavan teologisessa seminaarissa ja toimi sen jälkeen maaseudun aatelisperheiden kotiopettajana. Hän palveli vuosina 1796–1808 upseerina Venäjän armeijassa ja komensi ukrainalaista kasakkarykmenttiä vuoden 1812 sodassa. Myöhemmin hän työskenteli erilaisten hyväntekeväisyysjärjestöjen palveluksessa ja oli vuosina 1812–1821 Pultavan teatterin johtava.


title: Ivan Kotljarevskyi

text: Kotljarevskyin pääteos on humoristinen runoelma "Enejida", jota hän työsti vuodesta 1794 ja jonka ensimmäinen osa julkaistiin Pietarissa vuonna 1798 ilman hänen lupaansa. Se on ivamukaelma antiikin roomalaisen Vergiliuksen runoelmasta "Aeneis". Kotljarevskyi vaihtoi sankaritarun hahmot kansankieltä puhuviksi ukrainalaisiksi kasakoiksi, jotka seikkailevat Ukrainan hetmanaatin lakkauttamisen jälkeisinä vuosina kuin Vergiliuksen troijalaiset sankarit ikään. Teos matkii useiden muiden kirjoittajien vastaavia Vergilius-parodioita, joista selkein esikuva on venäläisen Nikolai Osipovin versio. Teoksensa saavuttaman suosion innoittamana Kotljarevskyi laajensi sen kattamaan koko alkuperäisen "Aeneaan" juonen. Viimeinen, kuudes osa ilmestyi vuoden 1820 tienoilla, mutta koko teos julkaistiin yksissä kansissa vasta Kotljarevskyin kuoltua vuonna 1842. Kotljarevskyi kirjoitti myös ensimmäiset ukrainankieliset näytelmät "Natalka Poltavka" ja "Moskal-Tšarivnyk", joiden kantaesitys oli Pultavassa vuonna 1819. Mykola Lysenko sävelsi "Natalka Poltavkasta" suositun oopperan vuonna 1889.


title: Ivan Kotljarevskyi

text: Kotljarevskyin koti Pultavassa muutettiin museoksi vuonna 1952.


title: Mandé

text: Mandé on maalaiskunta Koulikoron alueen Katin piirissä Malissa. Sen keskuskylä Ouezzindougou sijaitsee Nigerjoen oikealla rannalla 15 kilometriä Bamakosta lounaaseen. Kunnassa on 57 300 ja keskuskylässä 5 400 asukasta (vuonna 2009).


title: Mandé

text: Mandén kunnan pinta-ala on 532,25 neliökilometriä. Se rajoittuu idässä Katin piirin Kalabancoron ja Sanankoroban, etelässä Dialakoroban ja Bancoumanan, lännessä Sibyn ja pohjoisessa Doubabougoun, Dogodoumanin ja Sangarébougoun kuntiin sekä koillisessa Bamakon kaupunkialueeseen. Seutu on pinnanmuodostukseltaan tasankoa. Sen läpi virtaa Nigerjoki. Ilmasto on sudanilaistyyppinen.


title: Mandé

text: Kuntaan kuuluu 26 kylää. Asukkaat ovat etupäässä mandinkoja.


title: Mandé

text: Kunnan läpi kulkee Bamakosta Guinean rajalle johtava asfaltoitu maantie RN5 sekä Bamakosta Kangabaan johtava huonokuntoinen RR15. Seudun pääelinkeino on maanviljely. Tärkeimmät viljelykasvit ovat puuvilla, maapähkinä, hirssi, riisi, maissi ja lehmänpapu. Lisäksi harjoitetaan karjanhoitoa, kalastusta, kaupankäyntiä sekä hyödynnetään metsiä, hiekkaa ja soraa. Samankossa on traktorien kokoonpanotehdas.


title: Mandé

text: Kunnassa toimii 22 alakoulua, kahdeksan yläkoulua, kolme koraanikoulua ja lukutaitokeskus. Terveyspalveluihin kuuluu neljä kunnallista terveyskeskusta. Vesihuolto käsittää kaivoja, porakaivoja ja vesiposteja.


title: Elokuvavuosi 2019

text: Elokuvavuosi 2019 käsittelee vuoden 2019 aikana ensi-iltansa saavia elokuvia ja elokuvamaailman merkittäviä tapahtumia.


title: Elokuvavuosi 2019

text: Alla on listattuna elokuvia, joilla on varmistettu ensi-ilta Suomen elokuvateattereissa.


title: Kamala Harris

text: Kamala Devi Harris (s. 20. lokakuuta 1964 Oakland, Kalifornia) on yhdysvaltalainen lakimies ja demokraattipoliitikko. Hän on edustanut Kalifornian osavaltiota Yhdysvaltain senaatissa vuodesta 2017 lähtien. Hänen nykyinen kautensa päättyy tammikuussa 2023. Tammikuussa 2018 hän oli mukana senaatin tiedustelutoiminnasta, budjetista, kotimaan turvallisuudesta sekä hallinnosta ja juridiikasta vastaavissa komiteoissa.


title: Kamala Harris

text: Ennen Yhdysvaltain senaattia Harris toimi vuosien 2011–16 ajan Kalifornian oikeusministerin virassa.


title: Kamala Harris

text: Harris on äitinsä puolelta intialaista sukujuurta, ja sieltä juontuu myös hänen etunimensä. Harris luetaan kuuluvaksi Demokraattien liberaaliin siipeen,


Porsche Supercup Bahrainin Grand Prix 2012 oli Porsche Supercup -kauden 2012 ensimmäinen osakilpailu, joka ajettiin 21.–22. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.


title: Ptelea (kasvi)

text: Ptelea ("Ptelea trifoliata") on ruutakasveihin kuuluva lehtipensas, jota käytetään myös koristekasvina. Laji esiintyy alkuperäisenä Pohjois-Amerikassa, muun muassa Yhdysvaltojen itäosassa. Ptelea voi kasvaa 4–8 metriä korkeaksi. Sillä on tummanvihreät kolmisormiset lehdet ja siipipalteiset siemenet, jotka ovat 2,5 senttimetriä halkaisijaltaan.


title: Izmail Sreznevski

text: Izmail Ivanovitš Sreznevski (; 13. kesäkuuta 1812 Jaroslavl – 21. helmikuuta 1880 Pietari) oli venäläinen kielitieteilijä ja slavisti. Hän tutki venäjän kielen varhaishistoriaa, mutta hänen eräillä töillään oli merkittävä vaikutus myös ukrainalaisten kansallisen identiteetin muotoutumiseen.


title: Izmail Sreznevski

text: Sreznevski opiskeli valtiotiedettä Harkovan yliopistossa ja oli nuoruudessaan 1830-luvulla keskeisiä henkilöitä ”Harkovan romantiikaksi” kutsutussa varhaisessa akateemisessa kiinnostuksessa ukrainalaiseen kulttuuriin. Hän perehtyi slavistiikkaan ja julkaisi vuonna 1832 kokoelman keräämiään slovakialaisia kansanlauluja. Vuosina 1833–1838 hän julkaisi kokoelman "Zaporožskaja starina" (”Zaporožjen muinaisuus”), joka sisälsi hänen keräämäänsä Zaporožjen kasakoiden muinaisesta elämästä kertovaa kansanrunoutta selityksineen. Tässä teoksessa kuvattiin ensimmäisen kerran ukrainalaisia venäläisistä erillisenä kansakuntana. Teos sai ilmestyessään innostuneen vastaanoton, mutta 1870-luvulla suurin osa sen sisältämistä väitetysti vanhoista kansanrunoista osoitettiin nykyaikaisiksi väärennöksiksi. Sreznevski itse siirsi myöhemmin huomionsa venäjän kieleen ja luopui ukrainalaismielisyydestään.


title: Izmail Sreznevski

text: Sreznevski oli slaavilaisen filologian professorina Harkovan yliopistossa vuosina 1842–1846 ja Pietarin yliopistossa vuodesta 1847 kuolemaansa asti. Vuodesta 1854 hän oli myös Venäjän tiedeakatemian jäsen ja toimitti tiedeakatemian kielitieteellistä lehteä, jossa hän julkaisi monia merkittäviä muinaiskirkkoslaavin ja muinaisvenäjän historiaan liittyneitä alkuperäislähteitä. Sreznevksin selvitys "Mysli ob istorii russkogo jazyka" (1849) oli merkkipaalu venäjän kielen historian tutkimuksessa. Ukrainan kieltä hän piti useimpien aikalaistensa tavoin vain venäjän kielen murteena. Hänen tutkimuksensa toimivat pohjana nykyään kiistellylle teorialle kantavenäjän kielestä, josta nykyinen venäjä ja ukraina olisivat suhteellisen myöhään erkaantuneet. Sreznevski kokosi aineistoa suureen muinaisvenäjän sanakirjaan, jota alettiin julkaista 1890-luvulla.


title: Izmail Sreznevski

text: Sreznevskin tunnettuja oppilaita olivat muun muassa Vladimir Lamanski, Aleksandr Pypin, Anton Budilovitš ja Vikenti Makušev.


title: Emanuel Barbara

text: Emanuel Barbara (; 27. lokakuuta 1949 – 5. tammikuuta 2018) oli kapusiineihin kuulunut maltalainen pappi, joka toimi Malindin hiippakunnan piispana Keniassa, kunnes kuoli äkillisesti 68-vuotiaana.


title: Emanuel Barbara

text: Barbara nimitettiin myös apostoliseksi hallinnoijaksi Mombasan arkkihiippakuntaan marraskuussa 2013; tästä tehtävästä hän luopui helmikuussa 2015.


title: Karjalan tasavallan kansalliskirjasto

text: Karjalan tasavallan kansalliskirjasto ( lyh. НбРК, ) on Venäjällä, Karjalan tasavallan pääkaupungissa Petroskoissa toimiva tasavallan kansalliskirjasto. Se toimii Karjalan tasavallan kulttuuriministeriön alaisuudessa. Vuoden 2018 alussa kirjaston johtajana oli Marina Nikishina.


title: Karjalan tasavallan kansalliskirjasto

text: Ensimmäinen yleinen kirjasto perustettiin Petroskoihin 15. lokakuuta 1833. Toiminta saavutti kuitenkin vain pienen osan väestöstä. Vuonna 1865 kokoelmaan kuului 887 kirjaa ja niitä luki 105 henkeä. Vuonna 1872 kokoelma sisälsi 1047 teosta; kirjasto oli nimetty kaupungissa vierailleen ja kirjastolle 300 ruplaa lahjoittaneen suuriruhtinaan mukaan Aleksein kirjastoksi.


title: Karjalan tasavallan kansalliskirjasto

text: Vuonna 1918 kirjaston kokoelmat käsittivät jo 40 000 julkaisua, joita luki 40 vakitusta ja 300 tilapäistä asiakasta. Samana vuonna kirjasto kuitenkin paloi. Seuraavana vuonna perustettin Läänin lukutupa, johon koottiin kirjoja pappis- ja opettajaseminaareista, lukioista ja kauppakerholta. Sotavuosina 1941-1943 kirjaston toiminta siirrettiin (Vienan) Kemiin. Tämän jälkeen kirjastoa ja sen kokoelmaa entistettiin. Vuonna 1947 kirjasto muutettiin Karjalais-suomalaisen SNT:n (vuodesta 1956 Karjalan ASNT:n) yleiseksi valtionkirjastoksi.


title: Karjalan tasavallan kansalliskirjasto

text: Vuonna 1959 kirjasto muutti K. J. Gutinin suunnitelmaan rakennukseen Pushkinskajakadulle. Se sai Karjalan tasavallan kansalliskirjaston aseman vuonna 1991. Vuonna 2015 avattiin nelikerroksinen laajennusosa, jolloin kansalliskirjaston tilat kasvoivat yhteensä 4 771 neliömetriin.


title: Karjalan tasavallan kansalliskirjasto

text: Kirjaston kokoelmat käsittävät yli 1 miljoonaa kirjaa eri kielillä ja yli 500 000 sarjajulkaisujen numeroa. Sähköisessä muodossa on yli 2 miljoonaa tallennetta.


Porsche Supercup Euroopan Grand Prix 2012 oli Porsche Supercup -kauden 2012 neljäs osakilpailu, joka ajettiin 24. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.


title: Kjell Aukrust

text: Kjell Aukrust (19. maaliskuuta 1920 Alvdal, Hedmark, Norja – 24. joulukuuta 2002 Oslo, Norja) oli norjalainen prosaisti, runoilija, taiteilija ja kuvittaja. Hän oli 1900-luvun jälkipuoliskolla Norjan rakastetuimpia humoristeja niin piirtäjänä kuin kirjoittajanakin.


title: Kjell Aukrust

text: Aukrustin isä oli Stortinget-edustaja Lars Aukrust, setä Olav Aukrust, veli Odd Aukrust, merkittävä taloustieteilijä, joka vastasi Norjan valtion tilastotoimiston Statistisk sentralbyrån tutkimustoiminnasta, sekä serkku Tor Aukrust. Hänen puolisonsa oli Kari Holter vuodesta 1947.


title: Kjell Aukrust

text: Aukrust piti itseään ennen kaikkea piirtäjänä. Norjan Nasjonalgalleriet järjesti vuonna 1987 hänen piirroksistaan näyttelyn.


title: Kjell Aukrust

text: Aukrustin kirjoitti lapsuudestaan Alvdalissa kolmiosaiset muistelmat "Simen", "Bonden" ja "Bror Min". Hän loi kuvitteellisen Flåklypan kylän ja sen asukkaat. Niiden pohjalta ohjasi Ivo Caprino 1975 animaatioelokuvan "Pilvikallion vauhtikisat". Elokuva oli ensimmäinen täysimittainen norjalainen animaatioelokuva. Siitä tuli kansainvälinen menestys, ja siitä on tehty versiot yli 70 kielelle.


title: Kjell Aukrust

text: Kylän asukkaita on mukana myös täysimittaisessa käsin piirretyssä animaatiossa "Solan, Ludvig og Gurin med reverompa". Vuonna 1998 ensi-iltaan tulleen elokuvan tapahtumapaikkoja ovat Oslo ja Alvdal.


title: Marie Hamsun

text: Marie Hamsun (19. marraskuuta 1881 Elverum, Hedmark, Norja – 4. elokuuta 1969 Nørholm i Landvik, Aust-Agder, Norja) oli norjalainen kirjailija ja näyttelijä. Hänen puolisonsa oli kirjailija Knut Hamsun.


title: Marie Hamsun

text: Hamsun julkaisi kaksi runokokoelmaa ja useita lastenkirjoja. Viisiosainen "Bygdebarn"-sarja (1924–1957) seuraa neljän sisaruksen, kahden pojan ja kahden tytön, elämää ympäristössä, joka muistuttaa kirjailijan lapsuuden kotiseutua "Strandbygdaa" Elverumissa. Kaksi ensimmäistä ovat episodimaisia kuvauksia maatilan elämästä ja leikeistä. Kirjat on käännetty useille kielille, ja hän sai viimeisestä kirjasta Norja kulttuuriministeriön lasten- ja nuortenkirjapalkinnon. Elämästään Knut Hamsunin kanssa hän kirjoitti kaksi muistelmakirjaa skrev hon två erinringsböcker: "Sateenkaari" ("Regnbuen", 1953) ja "Kultasateen alla" ("Under gullregnen",1959).


title: Marie Hamsun

text: Marie ja Knut Hamsunilla oli neljä lasta Tore, Arild, Cecilia ja Ellinor.


title: Lester Thurow

text: Lester Carl Thurow (7. toukokuuta 1938 – 25. maaliskuuta 2016) oli taloustieteilijä ja MIT Sloan School of Managementin dekaani. Thurow opiskeli Harvardin yliopistossa taloustieteen tohtoriksi. Thurow kirjoitti talouteen liittyviä kirjoja, joista kolme oli New York Timesin bestsellereitä. Teoksessa "The Zero-Sum Society" Thurow kuvasi makrotalouden nollasummapeliksi.


title: USS Ronquil (SS-396)

text: USS Ronquil (runkonumero SS-396) oli Yhdysvaltain laivaston vuonna 1944 vesillelaskettu Balao-luokan sukellusvene.


title: USS Ronquil (SS-396)

text:
Alus tilattiin Portsmouthin laivastontelakalta Kitterystä Mainesta, missä köli laskettiin 9. syyskuuta 1943. Alus laskettiin vesille 27. tammikuuta 1944 ja otettiin palvelukseen 22. huhtikuuta.
Alus luovutettiin Espanjalle 1. heinäkuuta 1971.


title: USS Ronquil (SS-396)

text: Espanjan laivasto otti aluksen palvelukseen ostopäivänä nimellä "Isaac Peral" (S32). Alus lähti espanjalaisella miehistöllä varustettuna San Diegosta Cartagenaan, jonne se saapui 22. elokuuta. Alus siirrettiin reserviin jo vuonna 1982, mutta se poistettiin palveluksesta vasta 3. huhtikuuta 1984 uuden sukellusvene "Sirocon" palvelukseenoton yhteydessä.


title: USS Picuda (SS-382)

text: USS Picuda (runkonumero SS-382) oli Yhdysvaltain laivaston vuonna 1943 vesillelaskettu Balao-luokan sukellusvene.


title: USS Picuda (SS-382)

text: Alus tilattiin Portsmouthin laivastontelakalta Kitterystä Mainesta, missä köli laskettiin 15. maaliskuuta 1943. Alus laskettiin vesille 12. heinäkuuta ja otettiin palvelukseen 16. lokakuuta.


title: USS Picuda (SS-382)

text: Alus luovutettiin Espanjalle 1. lokakuuta 1972.


title: USS Picuda (SS-382)

text: Espanjan laivasto otti aluksen palvelukseen luovutuspäivänä nimellä "Narcíso Monturiol" (S33). Espanja lunasti aluksen 18. marraskuuta 1974. Vuodesta 1975 alus makasi ankkurissa teknisten ongelmien vuoksi ja lopulta poistettiin alusluettelosta 30. huhtikuuta 1977.


title: USS Bang (SS-385)

text: USS Bang (runkonumero SS-385) oli Yhdysvaltain laivaston vuonna 1943 vesillelaskettu Balao-luokan sukellusvene.


title: USS Bang (SS-385)

text: Alus tilattiin Portsmouthin laivastontelakalta Kitterystä Mainesta, missä köli laskettiin 30. huhtikuuta 1943. Alus laskettiin vesille 30. elokuuta ja otettiin palvelukseen 4. joulukuuta.


title: USS Bang (SS-385)


title: USS Bang (SS-385)

text: Espanjan laivasto otti aluksen palvelukseen luovutuspäivänä nimellä "Cosme García" (S34). Espanja lunasti aluksen vuonna 1974 ja se romutettiin vuonna 1983.


title: Teemu Kakkuri

text: Teemu Paavo Pekanpoika Kakkuri (s. 18. kesäkuuta 1960 Oulu) on teologian tohtori, seurakuntapastori ja entinen kansanopiston rehtori.


title: Teemu Kakkuri

text: Teemu Kakkuri syntyi Oulun Tuirassa filosofian tohtori Pekka Kakkurin ja farmaseutti Maija-Liisa Kakkurin, s. Veijovuori, perheeseen. Vuonna 1991 Kakkurin puolisoksi tuli erityislastentarhaopettaja Kaisamaria Perko.


title: Teemu Kakkuri

text: Kouluvuodet Kakkuri vietti Raahessa, jossa hän valmistui ylioppilaaksi Raahen lukiosta vuonna 1979. Opinnot jatkuivat Helsingin yliopiston teologisessa tiedekunnassa. Teologian kandidaatin ylemmän tutkinnon hän suoritti vuonna 1989. Teemu Kakkuriin sopii nimike herätyksen asiantuntija. Hän on väitellyt tohtoriksi 2011 Itä-Suomen yliopistossa Joensuussa kirkkohistoriasta aiheenaan sotienjälkeinen evankelisuus yhteiskunnassa ja kirkossa.


title: Teemu Kakkuri

text: Kakkuri vihittiin papiksi 6.11.1989 Oulussa. Hän suoritti pedagogiset opinnot 1998, toimi Suomen Luterilaisen Evankeliumiyhdistyksen (SLEY) opiskelijapastorina vuodet 1988–1994, SLEY:n aluejohtajana vuodet 1995–1996 sekä Helsingin evankelisen opiston rehtorina 1997-2009. Vuonna 2010 Kakkuri toimi Suomen Kansanopistoyhdistyksen kehittämispäällikkönä. Vuosina 2011, 2012 ja 2013 hän hoiti Itä-Suomen yliopistossa kirkkohistorian yliopistonlehtorin sijaisuuksia. Vuonna 2013 Kakkuri palasi nuoruuden kotikonnuille Raaheen, nyt seurakuntapastorin virkaan. Kirjoitus- ja tutkimustyötä varten hänellä on pienyritys.


title: Teemu Kakkuri

text: Kirjojen kirjoittamisen lisäksi Kakkuri kirjoittaa blogeja ja on toiminut kolumnistina Sana-lehdessä (2010–), Kotimaassa (2017) ja Rauhan tervehdyksessä (2018).


title: Villa Achille

text: Villa Achille on Helsingin Vuosaaressa sijaitseva talvihuvila, jonka rakennutti saksalainen Fritz Achilles. 1910-luvulla rakennetun hirsihuvilan on suunnitellut arkkitehti Fritz Lüsch. Vuonna 1967 huvila myytiin rakennusliike Polarille ja Helsingin kaupungille 1990. Nykyään rakennuksessa toimii yksityinen catering-yritys.


title: Luettelo valtioiden valuuttakurssijärjestelmistä

text: Tämä on luettelo maiden valuuttakurssinjärjestelmistä


title: Koneenrakentajakilta

text: Koneenrakentajakilta ry on Tampereen teknillisen yliopiston Teknisten tieteiden tiedekunnan konetekniikan opiskelijoiden ainejärjestö. Killan tarkoituksena ja tehtävänä on tukea opintoja tarjoamalla erilaisia opiskeluun ja sosiaaliseen kanssakäymiseen liittyviä tapahtumia ja palveluja.


title: Koneenrakentajakilta

text: Koneenrakentajakilta on perustettu vuonna 1967. Kilta rekisteröityi yhdistykseksi vuonna 2017. Kilta järjestää monenlaista toimintaa jäsenistölle. Kiltalaisille järjestetään mm. kurssitilaisuuksia, illanviettoja, tutustumismatkoja sekä hankkii opinto- ja ammattiohjausta. Kiltaan kuuluu noin 400 jäsentä.


title: Uusi paviljonki

text: Uusi paviljonki () on Kauniaisten ruotsinkielisen koulukeskuksen yhteyteen vuonna 2002 valmistunut kulttuurirakennus, jonka merkittävin tila on jopa 380-paikkainen, sellisti Seppo Kimasen mukaan nimetty konserttisali. Rakennuksen on suunnitellut arkkitehtitoimisto Lehto Peltonen Valkama, pääsuunnittelijana Tarmo Peltonen. Konserttisalin akustiikan on suunnitellut Akukon Oy, vastaavana konsulttina Henrik Möller.


title: Uusi paviljonki

text: Puupaneloitu Seppo Kimanen -sali sopii erityisesti kamarimusiikin esittämiseen. Salin sointi on säädettävissä yhdeksän akustiikkaverhon avulla. Salissa on 220-paikkainen kokoontyöntyvä katsomo, minkä lisäksi salin etupermannolle mahtuu 160 irtotuolia.


title: Uusi paviljonki

text: Uusi paviljonki toimii Kauniaisten musiikkijuhlien päänäyttämönä.


title: Uusi paviljonki

text: Uuden paviljongin tiloissa on lisäksi luokkahuoneita eri kerroksissa. Pohjakerroksen luokkahuoneet toimivat konserttisalin vaatesäilytystiloina.


title: Pitch Perfect 3

text: Pitch Perfect 3 on vuonna 2017 ensi-iltansa saanut musikaalikomediaelokuva, jonka on ohjannut Trish Sie. Se on jatko-osa elokuvalle "Pitch Perfect 2" (2015) ja elokuvatrilogian viimeinen osa. Elokuva on kaupallisesti kaikkien aikojen toiseksi menestynein musikaalikomedia, trilogian toisen osan ollessa menestynein.


title: Pitch Perfect 3

text: "Pitch Perfect 3" sai ensi-iltansa Yhdysvalloissa 22. joulukuuta 2017 ja Suomessa 5. tammikuuta 2018.


title: M-Anisidiini

text: m-Anisidiini eli 3-metoksianiliini (CHNO) on aromaattinen aniliinin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä. m-Anisidiini on o- ja p-anisidiinien isomeeri.


title: M-Anisidiini

text: Huoneenlämpötilassa m-anisidiini on väritöntä nestettä. Yhdiste liukenee hieman veteen ja hyvin esimerkiksi happoliuoksiin ja etanoliin. Yhdiste on myrkyllistä ja sille altistuminen voi johtaa methemoglobiinin muodostumiseen veressä, mikä ilmenee muun muassa ihon värin muuttumisena sinertäväksi. Yhdiste on heikko emäs.


title: M-Anisidiini

text: m-Anisidiinia voidaan valmistaa pelkistämällä m-nitroanisolia. Tyypillisempi tapa on kuitenkin asetyloida m-aminofenoli m-asetamidofenoliksi, joka metyloidaan ja amidiryhmän hydrolyysin seurauksena muodostuu m-anisidiinia. m-Anisidiinia voidaan käyttää muiden yhdisteiden kuten väriaineiden valmistukseen, mutta sen käyttö ei ole yhtä merkittävää kuin isomeeristen anisidiinien.


title: Saimaa (yhtye)

text: Saimaa on suomalainen post- progressiivisen rockin yhtye, jonka Matti Mikkola perusti vuonna 2004.


title: Saimaa (yhtye)

text: Yhtye on julkaissut kolme albumia, joista viimeisin, "Urheilu-Suomi", ilmestyi joulukuussa 2017.


title: King Krule

text: Archy Ivan Marshall (s. 24. elokuuta 1994), tunnetaan paremmin taiteilijanimellään King Krule, on englantilainen laulaja ja tuottaja. Hän aloitti musiikin äänittämisen nimellä Zoo Kid vuonna 2010, mutta muutti nimekseen King Krule seuraavana vuonna. Hän on julkaissut nimen alla kaksi studioalbumia. Hän käytti nimensä inspiraationa Donkey Kong-pelisarjan King K. Rool -hahmoa.


title: King Krule

text: King Krulen ja rnb-laulaja Frank Oceanin kollaboraatiosta on liikkunut paljon huhuja ja Frank pyysi Krulea äänittämään sanoituksia Blonde-albumille, mutta Krule uskoo, ettei Frank pitänyt niistä. Hän on myös tuottanut kappaleen "Death Whistles" Earl Sweatshirtille. Krule on myös vieraillut Ratkingin ja Mount Kimblen kappaleilla.


title: King Krule

text: Lapsena Krule tykkäsi tehdä musiikkia niin paljon ja hän myöhästyi niin paljon koulusta, että sosiaalipalvelut uhkasivat Krulen vanhempia vankilatuomiolla. Hänet hyväksyttiin 14-vuotiaana BRIT Schooliin, joka keskittyy luovaan taiteeseen ja teknologiaan. Hän alkoi julkaisemaan musiikkia Bandcamp-sivustolle vuosina 2010–2011, jonka jälkeen True Panther -levy-yhtiö huomasi hänen lahjakkuutensa ja julkaisi "King Krule EP":n vuonna 2011.


title: King Krule

text: Hän oli myös vuonna 2013 ehdolla BBC Sound -kilpailussa.


title: King Krule

text: Studioalbumit


title: King Krule

text: EP:t


title: Gangneung

text: Gangneung (, hanja: 江陵市) on kaupunki Etelä-Koreassa Gangwonin provinssissa, ja se on provinssin kolmanneksi suurin kaupunki. Vuonna 2012 kaupungin asukasluku oli 219 274.


title: Gangneung

text: Vuonna 2018 kaupunki oli mukana talviolympialaisissa, sillä kaupungissä järjestettiin kisojen kaikki jäätapahtumat.


title: Sadie Sink

text: Sadie Sink (s. 16. huhtikuuta 2002 Brenham, Texas, Yhdysvallat) on yhdysvaltalainen näyttelijä. Hän teki läpimurtonsa näytellessään Maxine "Max" Mayfieldiä jännitystieteissarjassa "Stranger Things".


title: Air Francen lento 358

text: Air Francen lento 358 oli Air Francen kansainvälinen reittilento Ranskasta Torontoon, Kanadaan. Yrittäessään laskeutua kone ajoi yli kiitotieltä ja putosi pellolle. Kaikki koneessa olleet 309 matkustajaa ja miehistön jäsentä selvisivät.


title: Air Francen lento 358

text: Lento lähti Charles de Gaullen kansainväliseltä lentoasemalta kello 13:32.


title: Air Francen lento 358

text: Koneen lähestyessä määränpäätään ulkona oli sateista. Kone sai luvan laskeutua kiitotielle 24L. Koneen laskeuduttua miehistö ei kyennyt pysäyttämään konetta ajoissa, ja kone saavutti 2 743 metriä pitkän kiitotien päädyn. Kone ajoi läpi lentoaseman turva-aidasta, törmäsi maahan ja liukui mäkeä alas 200 metriä, kunnen pysähtyi ja syttyi palamaan. Kaikki koneessa olleet saatiin evakuoitua.


title: Air Francen lento 358

text: Kone putosi vain kymmeniä metrejä ruuhkaisesta valtatiestä, ja tämä aiheutti tiellä tukkeutumisen.


title: Air Francen lento 358

text: Eräät silminnäkijät kertoivat koneeseen osuneen salama hieman ennen laskeutumista.


title: Air Francen lento 358

text: Onnettomuuden syyksi todettiin kuitenkin liian myöhäinen suihkujarrujen aktivointi, koska pilotti, joka ei lentänyt, oli jättänyt jarrun aktivoimatta, ja lentävä pilotti oli aktivoinut sen liian myöhään.


title: Caleb McLaughlin

text: Caleb McLaughlin (s. 13. lokakuuta 2001 Carmel, New York, Yhdysvallat) on yhdysvaltalainen näyttelijä. Hän teki läpimurtonsa näytellessään Lucas Sinclairia jännitystieteissarjassa "Stranger Things".


title: 52 kammioo

text: 52 kammioo on suomalaisen hip-hop artisti Tapani Kansalaisen kolmas studio-albumi, jonka julkaisi Monsp Records 12. tammikuuta 2018.


title: Dacre Montgomery

text: Dacre Montgomery (s. 22. marraskuuta 1994 Perth, Länsi-Australia) on australialainen näyttelijä. Hän on näytellyt muun muassa vuoden 2017 elokuvassa "Power Rangers" ja "Stranger Things" -televisiosarjassa.


title: UKK-palkinto

text: UKK-palkinto on Urho Kekkosen nimeä kantava tunnustuspalkinto. Tunnustuspalkinnon jakamisesta päättää Urho Kekkosen 70-vuotisjuhlasäätiön hallitus. Säätiön perustivat ulkoasiainhallinnon henkilöstön jäsenet vuonna 1971.


title: Tiburón-luokka

text: Tiburón-luokka oli Espanjan laivaston kahden 1950-luvun lopulla valmistetun aluksen muodostama pienoissukellusveneluokka.


title: Tiburón-luokka

text: Alus oli 21,5 metriä pitkä ja sen leveys ja syväys olivat 2,7 metriä. Aluksen uppouma oli pinnalla 78 tonnia ja sukellettaessa 81 tonnia. Alusten voimanlähteenä oli yksiakselinen Pegaso-dieselmoottori, joka tuotti 4 000 hevosvoimaa pinta-ajossa, ja sukelluksissa 400 hevosvoiman sähkömoottori. Pinta-ajossa aluksen maksiminopeus oli kymmenen solmua ja sukelluksissa 14,5 solmua. Aseistuksena aluksella oli kaksi 533 millimetrin torpedoputkea. Aluksella oli viiden hengen miehistö.


title: Kisakenttä

text: Kisakenttä oli vuosina 1911–1998 ilmestynyt urheiluaiheinen aikakauslehti.


title: Kisakenttä

text: Lehden perusti ja alkuvuosina sitä toimitti Anni Collan. Ensimmäisessä numerossa sen tarkoitukseksi ilmoitettiin ruumiillisen kasvatuksen edistäminen, jotta elämä tulisi rikkaammaksi ja työ sujuisi paremmin. Lehdessä julkaistiin muun muassa liikuntakasvatusaiheisia kirjoituksia, leikkejä, lauluja nuotteineen sekä ajankohtaisia kirjoituksia liikunnan, urheilun ja terveyskasvatuksen aloilta. Collan julkaisi myös partiota koskevia kirjoituksia, vaikka partioliike oli autonomian aikana kielletty.


title: Kisakenttä

text: Vuoden 1921 ensimmäisestä numerosta alkaen lehden ilmoitettiin olevan Suomen Naisten Liikuntokasvatusliiton äänenkannattaja. Lehden pitkäaikaisena päätoimittajana 1930-luvulta 1980-luvulle oli Liisa Orko. Myöhemmin lehteä julkaisi Suomen voimistelu- ja liikuntaseurat (SVoLi), joka lopetti sen julkaisemisen vuonna 1998. Puheenjohtaja Aitkoski-Catonin mukaan lehti ei viestittänyt SVoLin nimeä. Se ei myöskään ollut taloudellisesti kannattava.


title: Kisakenttä

text: Ensimmäisenä ilmestymisvuonnaan 1911 "Kisakenttä" julkaisi useita kirjoituksia urheilu- ja kilpailuaatteesta. Monet kirjoittajat suhtautuivat kriittisesti kilpaurheiluun ylipäätään ja pitivät sen yleistymistä naisten keskuudessa riskinä, vaikkakin todettiin kilpailuilla olevan motivoiva vaikutus. Asiaa puitiin uudelleen kiertokyselyssä vuonna 1928. Sen tarkoitus oli selvittää, pitäisikö Suomen Naisten Liikuntokasvatusliiton muuttaa kilpaurheilulle kielteistä kantaansa, miten liiton tulisi suhtautua kilpaileviin naisiin, mitkä lajit olisivat sopivimpia ja kannattaako liiton jättäytyä ulkopuolelle, jos kilpailut näyttävät tuottavan tuloja järjestäville liitoille. Työväen urheiluliitolla oli tuolloin yleisurheilussa kilpailutoimintaa naisille. Mielipiteet jakautuivat. Osa vastusti etenkin naisten kilpaurheilua edelleen ja kannatti pitäytymistä urheilumerkkien suorittamisessa, mutta esimerkiksi TUL:n Elina Jääskeläinen puolsi naisten kilpaurheilua voimakkaasti ja vertasi suhtautumista jazziin, tupakoimiseen ja ryyppäämiseen, jotka hänen mielestään yleinen mielipide oli hyväksynyt naisillekin. Osa vastaajista vierasti ajatusta kiilpailusta mutta piti omaa näkemystään mahdollisesti vanhanaikaisena. Arvo Wartia katsoi naisvapautuksen jo ratkaisseen kysymyksen sopivuudesta. Kustaa Levälahden mielestä sopivuutta ei voitu ratkaista teoreettisella keskustelulla vaan selvittää asia kokeellisesti laajentamalla kilpailutoimintaa. Lauri Pihkala yritti viivyttää asiaa eri perusteilla. Väinö Laherma arvioi, että naisten yhteiskunnallinen asema ei ole ollut omiaan innostamaan urheiluun ja että asiaa täytyy erityisesti tukea. Ivar Wilskman ilmoitti, että hän ei ole saanut naisten kilpailujen seuraamisesta esteettistä nautintoa. Ainikki Kivi ironisoi kielteisiä näkemyksiä ilkeämielisten miesten ja vanhahkojen naisten puheina ja kysyi, kuka naiivisti uskoo naisten tyytyvän urheilumerkkiin, kun kilpailussa on tarjolla liemikauha, laakeriseppele tai herätyskello.


title: Foca-luokka

text: Foca-luokka oli Espanjan laivaston kahden 1950-luvun lopulla valmistetun aluksen muodostama pienoissukellusveneluokka.


title: Foca-luokka

text: Saksan toisen maailmansodan lopun aikaisiin Seehund-luokan alusten suunnitelmiin pohjautunut alus oli 13,9 metriä pitkä ja sen leveys oli 1,8 ja syväys 1,5 metriä. Aluksen uppouma oli pinnalla 16 tonnia ja sukellettaessa 20 tonnia. Alusten voimanlähteenä oli yksiakselinen Pegaso-dieselmoottori, joka tuotti 160 hevosvoimaa pinta-ajossa, ja sukelluksissa 110 hevosvoiman Siemens-sähkömoottori. Pinta-ajossa aluksen maksiminopeus oli 9,2 solmua ja sukelluksissa 12 solmua. Aluksen toimintamatkan ollessa 700 merimailia seitsemän solmun nopeudella. Aseistuksena aluksella oli kaksi 533 millimetrin torpedoputkea. Aluksella oli kolmen hengen miehistö.


title: Maria Lasonen-Aarnio

text: Maria Lasonen-Aarnio on suomalainen filosofi, joka toimii filosofian apulaisprofessorina Helsingin yliopistossa. Hän on suoritti tohtorin tutkinnon 2010 Oxfordin yliopistossa. Tämän jälkeen hän toimi vuodesta 2010 apulaisprofessorina Michiganin yliopistossa, vuodesta 2015 lähtien urapolku (tenure track) -toimessa. Hän siirtyi Helsingin yliopistoon saatuaan syksyllä 2017 Euroopan tutkimusneuvoston (ERC) tutkimushankerahoituksen. Lasonen-Aarnion tutkimusaloja ovat tietoteoria ja mielenfilosofia.


title: Jesse Ylönen

text: Jesse Ylönen (s. 3. lokakuuta 1999 Scottsdale, Arizona, Yhdysvallat) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan oikea laitahyökkääjä. "Draftin Europe" -sivuston mukaan Ylönen on äärimmäisen ketterä hyökkääjä ja taitava mailankäsittelijä, joka tykkää pelata aina täydessä vauhdissa. Hän laukoo oikealta.


title: Jesse Ylönen

text: Ylönen syntyi Yhdysvaltain Arizonan Scottsdalessa, kun hänen isänsä Juha pelasi NHL-joukkue Phoenix Coyotesissa. Ylösen kasvattajaseura on Espoon Palloseura, josta hän siirtyi C-juniori-ikäisenä Espoo Bluesiin. Kauden 2013–2014 Ylönen pelasi Blues Akatemian C-nuorissa. Hän oli C-nuorten SM-karsinnoissa joukkueen paras pistemies ja syöttäjä tehoilla 9+13=22. C-nuorten SM-sarjan runkosarjassa Ylönen oli Blues Akatemian paras pistemies ja maalintekijä tehoilla 15+21=36. Alkukauden 2014–2015 hän pelasi pääasiassa Bluesin C-nuorissa. Ylönen oli C-nuorten SM-sarjan runkosarjassa joukkueen paras maalintekijä 22 osumallaan. Hän pelasi alkukaudella myös kaksi ottelua Bluesin B-nuorissa, mutta loppukaudella Ylönen siirtyi Jokereiden B-nuoriin. Kaudella 2015–2016 hän toimi joukkueen varakapteenina.


title: Jesse Ylönen

text: Kaudeksi 2016–2017 Ylönen palasi Bluesiin. Hän pelasi kautensa pääosin seuran A-nuorissa, joiden toiseksi paras maalintekijä Ylönen oli Tatu Kanervan jälkeen 15 osumallaan. Hän vahvisti myös Bluesin B-nuoria pudotuspeleissä, joissa Ylönen oli joukkueen paras pistemies, maalintekijä ja syöttäjä tehoilla 3+4=7. Hän voitti kauden päätteeksi B-nuorten Suomenmestaruuden. Tammikuussa 2017 Ylönen teki 1+1-vuotisen sopimuksen Mestis-joukkue Espoo Unitedin kanssa. Vain 17-vuotias Ylönen debytoi joukkueessa jo samalla kaudella. Hän sai Mestiksessä tililleen kolme runkosarja- ja playoff-ottelua ilman tehopisteitä. Ylönen voitti kauden päätteeksi Mestis-pronssia.


title: Jesse Ylönen

text: Muskegon Lumberjacks varasi Ylösen 207. pelaajana USHL:n varaustilaisuudessa 2017. Hän jatkoi kaudella 2017–2018 uraansa kuitenkin Espoo Unitedissa, jossa varsinainen Mestiksen tulokaskausi toi 48 runkosarjaottelussa tehot 14+13=27. Ylönen jakoi joukkueen sisäisen maalipörssin toisen sijan Aleksi Järvisen kanssa edellään vain Aleksi Rutanen. Hänet valittiin Mestiksen joulukuun 2017 kuukauden tulokkaaksi. Ylönen vahvisti myös pudotuspeleissä Bluesin A-nuoria, joiden paras maalintekijä hän oli puolivälieräsarjassa kolmella osumallaan.